
GLASILO GRADA LEPOGLAVE 


LEPOGLAVSKI DANI 


ponovo imamo puno razloga biti ponosni na našu 
Lepoglavu! Naše su čipkarice izradile prekrasan dar 
za Svetog Oca Franju, čipka gospođe Bačak dobila 
je specijalnu nagradu u ruskoj Vologdi, zahvaljujući 
našoj čipki i njenoj univerzalnoj ljepoti povezujemo 
se i stječemo nove prijatelje širom svijeta. Europskim 
novcem nastavljamo partnersku suradnju sa sloven- 
skom Idrijom na očuvanju i promociji naše vrijedne 
baštine. O njenoj iznimnoj vrijednosti za nacionalnu 
kulturu govorio je i ministar kulture Berislav Šipuš, 
koji je tijekom radnog posjeta Lepoglavi poručio kako 
naši projekti imaju podršku Ministarstva kulture. U 
strateškim projektima napravili smo nove korake — 
potpisan je ugovor o izradi projektne dokumentacije 
za Tehnološki centar drvne industrije, sve je više 
ulagača koji se zanimaju za ulaganje u našu Po- 
duzetničku zonu. Nastavljamo milijunske radove na 
kanalizacijskoj mreži, na cijelom gradskom području 
ulažemo u komunalnu i društvenu infrastrukturu. 
Predstavili smo idejno rješenje za novu gradsku 
tržnicu, nastavlja se gradnja vatrogasnog centra u 
Lepoglavi, pročistača otpadnih voda u Kamenici. 
Gradu je Institut za javne financije dodijelio visoku 
ocjenu za otvorenost proračuna i tako potvrdio viso- 
ku odgovornost u vođenju Grada, a priznanje našem 
uspješnom vođenju LAG-a Sjeverozapad svakako je 
i pristupanje Grada Varaždina ovoj lokalnoj akcijskoj 
grupi. 

Nove prigode za promociju Lepoglave i njene 
kulturne i gospodarske ponude imat ćemo već na 
Lepoglavskim danima. Pozivam vas, dragi sugrađa- 
ni, da zajedno uživamo u atraktivnoj i raznovrsnoj 
ponudi ove trodnevne priredbe! 


Lepoglavske čipkarice kod predsjednice Kolinde Grabar - Kitarović 


Poziv predsjednici da 
posjeti Lepoglavu 


Predsjednica Republike Hrvatske Kolinda Grabar - Kitarović primila je u audijenciju 
lepoglavske čipkarice, kako bi im zahvalila na trudu Koji su uložile u izradu korporala s 
motivima lepoglavske čipke, kojeg je za nedavnog boravka u Vatikanu darovala Svetom 


Ocu Franji. 


U Predsjedničkim dvorima na Pantovčaku predsjednica Kolinda 
Grabar — Kitarović zahvalila je lepoglavskim čipkaricama 


Lepoglavsko izaslanstvo — koje su činile čipka- 
rice - Karmen Šoštarić, Štefica Špiljak, Ana Zidar i 
Ankica Škvarić te zamjenik gradonačelnika Hrvoje 
Kovač, u polusatnom je razgovoru upoznalo Pred- 
sjednicu s aktivnostima Grada Lepoglave i Zadruge 
lepoglavske čipke vezanima uz očuvanje tradicije 
izrade lepoglavske čipke te njenoj promociji u svijetu. 
Audijencija je iskorištena da se predsjednici Grabar 
- Kitarović uputi poziv da kao pokroviteljica 19. među- 
narodnog festivala čipke, za njegovog trajanja u rujnu, 
posjeti Lepoglavu. 


U Lepoglavi će od 17. do 20. rujna biti održan Međunarodni festival čipke 


Atraktivna tema festivala — 


, "4 


E \\a Međunarodnom festivalu čipke koji će biti održan u Lepoglavi od 17. do 20. rujna, posjetitelji 
će ponovo imati prigodu vidjeti neke od najljepših europskih čipki, a posebno će biti predstavljene 


čipke iz ovogodišnje zemlje — partnera — Slovenije. 


Festival čipke u Lepoglavi ove će godine ima- 
ti zanimljivu temu — Čipka i priroda, a na festivalu 
će se predstaviti čipke iz desetak zemalja svijeta. 
Budući je ovogodišnja zemlja — partner Slovenija, 
posjetitelji će imati prigodu vidjeti najljepše čipke 

slovenskih čipkarskih centara — ldrije, Železnika i 
Žirija, ali i zajedničku izložbu lepoglavske i idrijske 
čipke koja se organizira u sklopu europskog projekta 
— Europa za građane. 


GRAFIČKI UREDNIK 
Vjeran Kostović 

Grada Lepoglave 


LEPOGLAVSKI GRADSKI LIST 


Tali 


Usvojena promjena Prostornog plana 


m Gradsko vijeće Grada Lepoglave održalo je 2. srpnja svoju 18. sjednicu koja je uobičajeno započela pitanjima vijećnika. 


U Gradskoj vijećnici održana je 2. srpnja, 18. sjednica Gradskog 
vijeća 

Prvo vijećničko pitanje postavila je vijećnica 
Marija Ribić, koju je zanimala vrijednost radova 
na asfaltiranju Ulice Antuna Mihanovića te daljnje 
aktivnosti vezane za navedene radove. 

- Riječ je o projektu izgradnje kanalizacijskog 
sustava na području Lepoglave kojeg provodimo 
s Hrvatskim vodama, a preko tvrtke Varkom, kojoj 
je Gradsko vijeće dalo na upravljanje kanalizacij- 
ski sustav Lepoglave. Riječ je o prvoj fazi pro- 
jekta vrijednoj oko četiri milijuna kuna, u okviru 
koje kraju privodimo radove na sanaciji nastalih 
oštećenja prilikom polaganja kanalizacijskih cije- 
vi — odgovorio je gradonačelnik Marijan Škvarić, 
dodavši da će do kraja mjeseca biti sanirana i 
ostala oštećenja na području Očure, Muričevca i 
Šumeca, gdje su također, u suradnji s Varkomom 
i uz potporu Hrvatskih voda, odrađeni radovi po- 
stavljanja kanalizacijskog sustava vrijedni četiri i 
pol milijuna kuna. 

- Zanima me u kojoj su fazi radovi izgradnji 
kanalizacijskog sustava u Vulišincu i koji je rok 
za njihov završetak — gradonačelniku je pitanje 
postavio vijećnik Siniša Štefičar. 

- Riječ je o radovima na izgradnji kanalizacijskog 
sustava koji obuhvaćaju i postavljanje asfaltnog tepi- 
ha i uređenje odvodnje te izgradnju nogostupa. Pro- 
vode se intenzivni radovi. Već je položen cjevovod 
za odvod fekalnih i oborinskih voda, a trenutno traju 
površinski radovi koji bi trebali biti gotovi do kraja, 
ovog odnosno najkasnije do polovice idućeg mje- 
seca. Vrijednost radova je milijun i sto tisuća kuna 
— pojasnio je gradonačelnik Škvarić. 


Vijećnik Željko Breški ponovno je upozorio na 
problem nogostupa na relaciji od osnovne škole 
do naselja Lepoglavska Ves, dok je vijećnik Ignac 
Lončar pitao kada će biti asfaltiran put na područ- 
ju Sestranca u duljini od 450 metara za koji su 
građani podmirili sve financijske obveze. 

- Radovi će se nastaviti, a ako treba požurit 
ćemo izvođača da s njima započne u što skorije 
vrijeme — rekao je gradonačelnik. 

Pitanje vijećnika Zorislava Rodeka odnosilo 
se na staru školu u Kamenici, koja se urušila u 
rujnu prošle godine, a koja ugrožava sigurnost 
prolaznika. 

- Riječ je o neodgovornosti vlasnika objekta Ivana 
Hudoletnjaka, koji ga je dužan uređivati. Na žalost, 
nalog građevinskog inspektora vlasniku objekta za 
njegovo rušenje nije uručen zbog nepoznate adrese. 
U međuvremenu je gradsko komunalno redarstvo 
dobilo ovlaštenja da provedu proceduru uklanjanja 
objekta. Proceduru smo pokrenuli te odaslali vlasniku 
zahtjev za sanaciju ili uklanjanje objekta, a ne bude 
li objekt saniran, o svom ćemo trošku ukloniti objekt 
i onda vlasniku uputiti zahtjev za povrat troškova. 
Nastojat ćemo to učiniti u najkraćem zakonskom 
roku — odgovorio je Škvarić. 


PRISEGNULI NOVI VIJEĆNICI 
U GRADSKOM VIJEĆU 


Vijećnik Rober Dukarić ponovno je ukazao na 
brojna oštećenja na županijskoj cesti između Gornje 
Višnjice i Cvetlina te zatražio pomoć Grada u na- 
stojanju da se Županijska uprava za ceste potakne 
da što hitnije krene u sanaciju navedene dionice. 

Gradsko vijeće dobilo je dvoje novih vijećni- 
ka. Slavica Cingesar aktivirala je svoj vijećnički 
mandat koji je kao kandidatkinja na koalicijskoj 
listi HNS-HSU-SDP osvojila na lokalnim izbora 
održanim 19. svibnja 2013. godine, a koji je po- 
tom stavila u mirovanje. Od tada u Gradskom ju 
je vijeću mijenjao vijećnik Stjepan Kapustić koji 
je aktiviranjem mandata Slavice Cingesar prestao 
biti član Gradskog vijeća Grada Lepoglave. 


Dosadašnji vijećnik Valent Kelemen, koji je 
vijećnički mandat također osvojio na lokalnim 
izborima 19. svibnja 2013., kao kandidat s liste 
HSS-HSP-ZL, uputio je 8. svibnja 2015. pred- 
sjedniku Gradskog vijeća zahtjev za stavljanjem 
svog vijećničkog mandata u mirovanje. U vijeć- 
ničkim će ga klupama zamijeniti stranački kolega 
Stjepan Črepinko. Dvoje novih vijećnika dali su na 
sjednici vijećničku prisegu te će u nastavku man- 
data Gradskog vijeća Grada Lepoglave biti njegovi 
članovi. 

S obzirom na navedene promjene u sastavu 
Gradskog vijeća došlo je i do promjena u sastavu 
Odbora za izbor i imenovanje tako da su njego- 
vi dosadašnji članovi Valent Kelemen i Stjepan 
Kapustić razriješeni dužnosti. U Odbor su potom 
izabrane Anka Žulić i Slavica Cingesar. 


PRIHVAĆENA IZVJEŠĆA TKIC-A 
| VATROGASNE ZAJEDNICE 


Vijećnici su, nakon što su od predstavni- 
ka tvrtke Plinacro obaviješteni o planu izgradnje 
magistralnog plinovoda Lepoglava — Đurmanec, 
prihvatili Zaključak o utvrđivanju osnovanosti po- 
kretanja postupka za izradu i donošenje izmjena i 
dopuna Prostornog plana uređenja Grada Lepogla- 
ve. Promjenom prostornog plana omogućila bi se 
gradnja plinovoda čime bi se dosadašnje “slijepo 
crijevo" plinovoda koji dolazi iz Varaždina i završa- 
va u Lepoglavi, pretvorilo u prstenasti sustav koji 
bi osigurao sigurnu opskrbu plinom za Lepoglavu. 
Pred članovima Gradskog vijeća našla su se iz- 
vješća o radu Turističko kulturno — informativnog 
centra i Vatrogasne zajednice grada Lepoglave za 
2014. godinu te Plan rada TKIC-a za 2015. godinu. 

Prihvaćen je i program rada TKIC-a za 2015. 
te Izvješće o radu Vatrogasne zajednice grada Le- 
poglave koje je podnio njen tajnik Mladen Juriša. 

Vijećnici su prihvatili Odluku o provedbi po- 
sebnih mjera sprječavanja odbacivanja otpada 
kojom se određuju posebne mjere vezane uz ne- 
propisno odbacivanje otpada. 


Grad Lepoglava dobio visoke ocjene Instituta za javne financije 


Visoka razina otvorenosti gradskog proračuna 


| Istraživanje o otvorenosti proračuna županija, gradova i općina koji je za razdoblje od studenog 2014. do ožujka 2015. godine proveo Institut za 


javne financije, svrstalo je Grad Lepoglavu među visoko ocijenjene gradove po otvorenosti proračuna. 


Grad Lepoglava svrstan je među gradove čija je 
razina otvorenosti proračuna ocijenjena ocjenom če- 
tiri (razina ocjenjivanja kretala se u rasponu od 0 — 5), 
samo jednom ocjenom manjom od maksimalne petice. 
Otvorenost se mjerila brojem objavljenih prora- 
čunskih dokumenata u promatranom razdoblju 
— godišnjem izvještaju za 2013. godinu, polu- 
godišnjem izvještaju za 2014. godinu, prijedlogu 
proračuna za 2015. godinu, izglasanom prora- 
čunu za 2015. godinu i proračunskom vodiču za 
građane. Upravo je ovaj potonji dokument nedo- 


stajao Gradu Lepoglavi da bude uvršten u kate- 
goriju gradova s najvišom mogućom ocjenom. 
Od ukupno 128 gradova, Lepoglava se nalazi u 
društvu još 34 hrvatska grada čija je otvorenost 
proračuna svrstana u razinu četiri, dok je samo 15 
gradova svrstano u kategoriju gradova čija je otvo- 
renost proračuna najviše - pete razine. 

S Lepoglavom u kategoriji četvrte razine, s po- 
dručja Varaždinske županije, nalaze se još samo 
Varaždin i Ludbreg, tako da su to, s obzirom da u 
najvišoj razini nema grada s područja Varaždinske 


županije, ujedno i gradovi s najotovrenijim proraču- 
nom na području Varaždinske županije. 

- Ovo je još jedna potvrda otvorenosti Grad 
Lepoglave prema svojim građanima i odgovornosti 
u vođenju Grada. Takvu otvorenost ćemo već ove 
godine podići na maksimalnu razinu i izdati i prora- 
čunski vodič za građane — istaknuo je lepoglavski 
gradonačelnik Marijan Škvarić podsjećajući i da 
je Grad Lepoglava prema posljednjem istraživanju 
GONG-a i Udruge gradova svrstan u kategoriju izra- 
zito transparentnih gradova. 

Lepoglava će dobiti modernu 
tržnicu vrijednu milijun kuna 


i Lepoglava će riješiti još jedan komunalni problem. Gradonačelnik Marijan Škvarić predstavio je idejno rješenje nove gradske tržnice. 


Idejno rješenje nove gradske tržnice u Lepoglavi 


- Kada se osvrnemo na izgled i urbanu funkci- 
onalnost našeg grada, onda vidimo da su Lepogla- 
Vi potrebni brojni sadržaji. Jedan od urbanističkih 
problema je smještaj gradske tržnice. Znamo da je 
sadašnje stanje neadekvatno, pa smo stoga krenuli 
u rješavanje toga problema, isto kao što smo već 


ranije projektno riješili budući gradski centar. Prvo 
smo proveli anketu u kojoj smo građane pitali gdje 
žele tržnicu i koje sadržaje tržnica treba ponuditi. 
U skladu sa zahtjevima građana izradili smo idejno 
rješenje koje je danas tu pred nama. I to ćemo rje- 
šenje predstaviti građanima te ih pitati za mišljenje 


+ 


e potom krenuti u realizaciju projekta — pojasnio 
je lepoglavski gradonačelnik Marijan Škvarić pred- 
stavljajući projekt izgradnje tržnice u Lepoglavi. 
Tržnica bi se trebala graditi na prostoru koji se 
i sada koristi za potrebe tržnice. Vrijednost projek- 
ta bit će oko milijun kuna, a i ovaj će projekt biti 
kandidiran na fondove Europske unije. 

- Za koju godinu na ovom ćemo prostoru ima- 
i prekrasan objekt koji neće biti samo u funkciji 
ržnice već će imati i širu svrhu — istaknuo je gra- 
donačelnik Škvarić dodavši da će Grad Lepoglava 
inzistirati na uređenju prostora i objekata u ulici 
Hrvatskih pavlina. 

- | dalje nastavljamo s uređenjem prostora uz 
glavnu ulicu. S Kaznionicom ćemo tražiti rješenja 
za tamošnje zgrade, da se one urede i prestanu, 
zbog derutnosti, predstavljati opasnost za građa- 
ne. Dao sam nalog da se rade projekti s našim 
građanima, da nalazimo rješenja što u Gradu Le- 
poglavi znamo. Tražimo razumijevanje od državne 
uprave i Kaznionice, kako bi centar Lepoglave bio 
uređen i na ponos, ne samo nas, građana grada 
Lepoglave, nego i mnogih gostiju koji nam dolaze 
— zaključio je gradonačelnik Škvarić. 


+ 

Nastavlja se projekt izgradnje vatrogasnog centra u Lepoglavi 


E Kupnjom zemljišta, koju je početkom godine s 420 tisuća kuna financirao Grad Lepoglava, stvo- 


- Ono što slijedi je postojeće idejno rješenje 
podići na razinu izvedbenog projekta i dobiti gra- 
đevinsku dozvolu te nakon toga projekt prijaviti na 
fondove Europske unije — istaknuo je lepoglavski 
gradonačelnik Marijan Škvarić, koji je u nazočnosti 
svog zamjenika Hrvoja Kovača, s predstavnicima Do- 
brovoljnog vatrogasnog društva Lepoglava, koje će 
biti nositelj projekta izgradnje vatrogasnog centra u 
Lepoglavi, održao radni sastanak te obišao lokaciju 
budućeg centra. 

- Taj je centar potreban našim vatrogascima koji 
su u brojnim neprilikama potvrdili da na njih možemo 
računati — rekao je gradonačelnik Škvarić. 

Uz dogovaranje daljnjih aktivnosti u realizaci- 
ji ovog projekta, razgovaralo se i o nabavci novog 
vozila za potrebe lepoglavskih vatrogasaca. Za to 
će se pomoć zatražiti s državne razine, odnosno od 
Ministarstva gospodarstva, od kojeg se očekuje da 
putem robnih rezervi osigura jedno vozilo, odnosno 


reni su preduvjeti za nastavak realizacije projekta izgradnje vatrogasnog cen 


tra u Lepoglavi. 
TESS 

vatrogasnu cisternu za lepoglavske vatrogasce. Tako 
bi se još više povećao stupanj protupožarne zaštite 
na području Grada Lepoglave, s posebnim nagla- 
skom na Kaznionicu u Lepoglavi. 

- Oprema s kojom raspolažu sva vatrogasna 
društva s područja Lepoglave nabavljena je veći- 
nom uz pomoć Grada, koji za vatrogastvo izdvaja 
značajna proračunska sredstva. Želimo da naši va- 
trogasci budu opremljeni i spremni intervenirati bez 
obzira o kakvoj se nedaći radilo. Naša je obaveza 
i želja da ih opremimo, što i činimo. Potvrdili smo 
to i dosadašnjom kupnjom vatrogasnih vozila sred- 
stvima gradskog proračuna te ostale vatrogasne 
opreme. Na vatrogascima je da se osposobljavaju 
i tako pripreme za intervencije — istaknuo je gra- 
donačelnik Škvarić te povodom Mjeseca zaštite 
od požara čestitao vatrogascima na uspjesima i 
zahvalio im na svemu što dobrovoljno čine u korist 
građana. 


Završni radovi izgradnje 
kanalizacijskog sustava u Lepoglavi 


E ULepoglavi se kraju privode završni radovi 
izgradnje kanalizacijskog sustava za naselje 
Lepoglavu te naselja Muričevec i Očura. 


Ovih se dana radi na saniranju oštećenja nastalih 
prilikom polaganja kanalizacijskih cijevi, a u okviru ko- 
jih se postavljaju asfaltni tepisi u ulicama ovih naselja 
u kojima je postavljena kanalizacijska mreža. Tako je 
ovih dana sanirana Mihanovićeva i Varaždinska ulica u 
centru Lepoglave, dok bi cjelokupni radovi sanacije i u 
ostalim naseljima trebali biti gotovi najkasnije do kraja 
srpnja. Inače, riječ je o prvoj fazi izgradnje kanalizacij- 
skog sustava vrijednoj više od 8.5 milijuna kuna, a koja 
je dio projekta izgradnje kanalizacijskog sustava za šire 
područje naselja Lepoglave vrijednog 70 milijuna kuna. 
- To je investicija od preko 8,5 milijuna kuna, koju smo 
realizirali zajedno s Hrvatskim vodama i tvrtkom VAR- 
KOM, kojoj je Grad Lepoglava dao na upravljanje sustav 
odvodnje na gradskom području. Očekujem proširenje 
radova i to putem aglomeracije grada Lepoglave, odno- 
sno aglomeracije sliva rijeke Bednje, a koju će Hrvatske 
vode realizirati uz potporu Europske unije — istaknuo je 
lepoglavski gradonačelnik Marijan Škvarić, koji je zajed- 
no s predsjednicom Mjesnog odbora Lepoglava — Mari- 
jom Ribić, obišao završne radove postavljanja asfaltnog 
tepiha u Minanovićevoj ulici u Lepoglavi. 

Potpisan ugovor o izradi projektno — tehničke dokumentacije za 
Tehnološki centar drvne industrije Lepoglava 


E Potpisivanjem ugovora o izradi projektno — tehničke dokumentacije za građevinu Tehnološki centar drvne industrije Lepoglava, za- 
počela je druga faza izrade dokumentacije potrebne za dobivanje građevinske dozvole i kandidiranje projekta Tehnološkog centra drvne 


industrije na fondove Europske unije. 


Gradonačelnik Škvarić potpisao je ugovor o izradi projektne 
dokumentacije za Tehnološki centar drvne industrije 


- Završili smo prvu fazu — izradu idejnog pro- 
jekta, tako da s ovom fazom želimo definirati cilje- 
Ve i rokove izrade projekta sa željom da dobijemo 
građevinsku dozvolu i da ovaj projekt kandidiramo 
prema fondovima Europske unije — istaknuo je 


lepoglavski gradonačelnik Marijan Škvarić potpi- 
sujući ispred Grada Lepoglave ugovor s tvrtkom 
Konzalting iz Zagreba vrijedan 625 tisuća kuna. 
Ugovor je potpisan nakon provedenog natječaja i 
obavezuje projektanta da u roku od šest mjeseci 
ispuni ugovorne obaveze. 

- Kada govorimo o projektu Tehnološki centar 
drvne industrije, govorimo o inovativnom projektu, 
projektu koji će nadograditi ono što Hrvatskoj tre- 
ba, a to je veća konkurentnost i razvoj gospodar- 
stva. Kad govorimo o drvnoj industriji, znamo da 
Hrvatska ima osnove, ima dobru sirovinsku bazu 
i veliku tradiciju, a i sami pokazatelji razvoja gos- 
podarstva pokazuju da drvna industrija ima veliki 
potencijal, naročito u izvoznom segmentu. Teh- 
nološki centar našoj će drvnoj industriji, i to ne 


samo u regiji, davati nove ideje, nove mogućnosti 
da bude što konkurentnija, omogućiti da dođe do 
novih tehnologija, novih dizajna, novog marketinga. 
Mislim da cijeloj industriji u Hrvatskoj treba opera- 
tivna nadogradnja i proširenje aktivnosti. Nadamo 
se da će ovaj Tehnološki centar drvne industrije 
to i pružiti — istaknuo je gradonačelnik Škvarić. 
Financijska potpora za izradu projektne dokumen- 
tacije dobivena je od Ministarstva regionalnog ra- 
zvoja i fondova Europske unije. Navedeni je projekt 
i kod Ministarstva gospodarstva uvršten na nacio- 
nalnu listu potpora, a potporu mu pruža i Varaždin- 
ska županija. Ujedno se širi i lista partnera na kojoj 
se nalaze Šumarski fakultet i Fakultet organizacije i 
informatike Varaždin. Vrijednost ukupne investicije 
doseže 63 milijuna kuna. 


Potencijalni investitor iz Italije posjetio grad Lepoglavu 


i 0 mogućnostima ulaganja na području Lepoglave, posebice u lepoglavskoj Poduzetničkoj zoni, 
razgovaralo se na sastanku predstavnika Grada Lepoglave i potencijalnog investitora iz Italije, 

koji je pokazao interes za ulaganje u obnovljive izvore energije, odnosno u toplinsku energanu na 
biomasu te u pogon za izradu električnih skutera. Također, zanimale su ga mogućnosti ulaganja u 
poljoprivrednu proizvodnju. 


Talijanski investitor obišao je i Poduzetničku zonu u Lepoglavi 


Zamjenik gradonačelnika Hrvoje Kovač i voditelj 
projekta Tehnološkog centra drvne industrije Da- 
mjan Županić predstavili su mogućnosti ulaganja i 
pogodnosti koje investitorima nudi Grad Lepoglava. 
Prije svega, riječ je o djelomičnom ili potpunom 
oslobađanju od plaćanja komunalne naknade te 
komunalnog doprinosa. Pored toga, gostima iz Ita- 
lije zanimljiva je i cijena od 10 eura za kvadratni 
metar potpuno komunalno opremljenog zemljišta u 
Poduzetničkoj zoni. 

- Zadovoljni smo sastankom i prezentacijom 
naše Poslovne zone, koja je i kod investitora izazva- 
la dovoljno interesa. Potencijal ulaganja u Lepoglavu, 


kao i sve prednosti koje ima naša Zona, očito se 
počeo ostvarivati. Uz malo dobre volje vjerujem da 
možemo konkurirati za privlačenje zdrave ekonomi- 
je iz Europske unije. Pred nama je još dug put, ali 
ono što je svakako važno jest činjenica da je naša 
Zona potpuno opremljena i spremna za izgradnju 
prvih poslovnih hala već sutra, a smanjenje neza- 
poslenosti u Lepoglavi sigurno je pokazatelj gospo- 
darske aktivnosti i gospodarskog rasta našeg kraja 
— kazao je zamjenik gradonačelnika Hrvoje Kovač. 
Nakon sastanka održanog u prostoru gradske upra- 
ve, sudionici sastanka obišli su lepoglavsku Podu- 
zetničku zonu. 


Tehnološki centar drvne industrije 
predstavljen na konferenciji u Veneciji 


Talijanskim ulagačima 
Lenoglava je zanimljivo 
odredište 


i 0 mogućnostima ulaganja u sektore vezane 
uz prirodne resurse u Hrvatskoj razgovaralo se 
na konferenciji održanoj u Veneciji. 


Damjan Županić na konferenciji u Veneciji predstavio je projekt 
Tehnološkog centra drvne industrije 


Važnost jačanja suradnje i stvaranje novih par- 
tnerskih odnosa prepoznato je na županijskoj razini, 
tako da su na konferenciji sudjelovali i predstavnici 
Varaždinske županije - zamjenik župana Alan Košić, 
pročelnica za gospodarstvo Varaždinske županije Je- 
lena Berger Zrinski, direktor Azre Nikola Kučiš, direk- 
tor Slobodne zone Enriko Parlaj, Štefica Španić i Ro- 
bert Matoković iz tvrtke Poslovne zone — Logistička 
podrška investitorima te voditelj projekta Tehnološki 
centar drvne industrije Lepoglava - Damjan Županić, 
koji je na konferenciji govorio o drvnoj industriji u Va- 
raždinskoj županiji, i tom prigodom predstavio pro- 
jekt - Tehnološki centar drvne industrije u Lepoglavi. 
- Sudionicima konferencije dopala se ideja Teh- 
nološkog centra. Osim Centra, u razgovorima s 
talijanskim investitorima, predstavio sam i moguć- 
nosti ulaganja u Poslovnu zonu u Lepoglavi te po- 
ticaje koji očekuju ulagače — pojasnio je Županić. 
Grad Lepoglava s Varaždinskom županijom aktivno 
sudjeluje na brojnim sajmovima i konferencijama na 
kojima uspješno predstavlja mogućnosti ulaganja na 
području Lepoglave. 

Gradi se pročistač otpadnih 


voda u Kamenici 


m U Kamenici traje izgradnja pročistača otpadnih voda, zahvaljujući kojem će Kamenica 
postati prvo naselje na području Grada Lepoglave sa zaokruženim kanalizacijskim sustavom. 


- Radovi se odvijaju prema planu, a to poka- 
zuje da smo odgovorni i ozbiljni u realizaciji svih 
planiranih ciljeva. Naravno, ljudi su to i zaslužili. 
Kada govorimo o Kamenici ona će biti prvo na- 
selje u Gradu Lepoglavi, a vjerujem i u cijeloj 
Varaždinskoj županiji, koje će imati zaokruženi 
sustav odvodnje s pročistačem — istaknuo je 
lepoglavski gradonačelnik Marijan Škvarić, do- 
dajući da pročistač nije samo dio komunalne 
infrastrukture već će služiti i očuvanju okoliša. 
Istaknuo je i njegovu gospodarsku važnost, od- 


nosno činjenicu da je posao izgradnje pročistača 
dodijeljen domaćim tvrtkama. 

Ukupna investicija je vrijedna nešto manje od 
900 tisuća kuna, a financira se kroz IPARD program. 
- Nakon završetka izgradnje pročistača Fond će nam 
U cijelosti vratiti uložena sredstva — rekao je grado- 
načelnik Škvarić te dodao kako je ovim projektom 
obuhvaćeno korištenje fonda Europske unije, kvali- 
tetno organiziranje i projektiranje, ali i zaštite oko- 
liša, gospodarsko ulaganje te ulaganje u povećanje 
komunalnog standarda. 


Grad Lepoglava ulaže u projekte komunalne infrastrukture 


Najavljena sanacija žunanijske 
prometnice u Lenoglavskoj Vesi 


Samo dan nakon konstituiranja Mjesnog odbora Lepoglavska Ves nastavljene su aktivnosti 
na pripremi projekta vezanih za daljnje unapređenje životnog standarda u tom mjesnom odboru s 


područja Grada Lepoglave. 


Radovi su nastavak slijeda aktivnosti koje Grad Lepoglava 
provodi u ovom mjesnom odboru 


Naime, područje Mjesnog odbora Lepoglavska 
Ves, u pratnji članova i predsjednika Mjesnog odbora 
Ivana Dubovečaka, obišli su gradonačelnik Lepogla- 
ve Marijan Škvarić i ravnatelj Županijske uprave za 
ceste Tomislav Osonjački. Tom je prigodom ravna- 
telju ŽUC-a ukazano na postojanje brojnih oštećenja 
na županijskoj prometnici koja prolazi naseljem Le- 
poglavska Ves te na potrebu njene sanacije koja je i 
dogovorena. Prema postignutom dogovoru navedena 
će se prometnica sanirati ove godine i to u dužini od 


oko 300 metara na relaciji od Slivara do Gečkovca. 
Istaknut je tom prigodom i problem nedovoljne širine 
ove prometnice na mjestu na kojem ulazi u nepre- 
gledan zavoj. | za taj će se problem iznaći rješenje 
koje bi značilo otklanjanje opasnosti koju predstavlja 
ova prometna crna točka. 

Razgovaralo se i o uređenju autobusnog ugiba- 
lišta u Lepoglavskoj Vesi te proširenju nogostupa 
prema autobusnom stajalištu u blizini pogona tvrtke 
Drvodjelac. Riječi je bilo i o sanaciji ceste kroz nase- 
lje Budim, koja bi na red trebala doći idućih godina. 

- Ne gubimo vrijeme, već nastavljamo dogovarati 
projekte i zahvate koji će građanima omogućiti lakši i 
jeda aktivnosti koje provodimo u ovom mjesnom od- 
boru, ali i u drugim mjesnim odborima na gradskom 
području — istaknuo je lepoglavski gradonačelnik 
Marijan Škvarić te posebno zahvalio Županijskoj up- 
ravi za ceste i njenom ravnatelju na odličnoj suradnji, 
te na tome što prate programe Grada Lepoglave i 
razumiju potrebe građana. 


U Bednji održan sastanak 
partnera na projektu DE-PARK 


Gotovo pola milijuna 
eura iz IPA programa 


Projektni partneri uključeni u prekogranični 
projekt "DE — PARK — Baština — iz ruke u ruku 
do pokrajinskog parka", održali su u Bednji 
partnerski sastanak. 


Na sastanku su sudjelovali i predstavnici Turi- 
stičko kulturno — informativnog centra iz Lepoglave 
i Udruge Ekomuzej Lepoglava, dva od devet partnera 
uključenih u ovaj projekt kojem je cilj očuvanje ba- 
štine. Vrijednost projekta je 553.911 eura, od čega 
je 467.446 eura osigurano kroz IPA programa Eu- 
ropske unije. 

Uz TKIC i Ekomuzej Lepoglava, partneri na 
projektu su općine Cestica, Klenovnik, Bed- 
nja, Podlehnik i Žetale, Javni zavod za kulturu, 
turizam i razvoj općine Rogatec te PRJ Halo. 
Svaki će od navedenih partnera za vrijeme trajanja 
projekta, od 1. veljače ove do 28. veljače iduće go- 
dine, na svom području realizirati vlastite programe 
usmjerene očuvanju baštine svog kraja. 


Na sastanku je potpisan sporazum o partnerstvu u 
prekograničnom projektu DE — PARK — Baština — iz ruke u ruku 
do pokrajinskog parka 


Turističko kulturno — informativni centar iz Lepo- 
glave organizirat će nekoliko sajmova na kojima će 
predstaviti turizam i enogastronomiju, minerale i polu- 
drago kamenje te vina lepoglavskog kraja i okolice, a 
u sklopu projekta će organizirati i likovnu stvaraonicu. 
Udruga Ekomuzej Lepoglava kroz ovaj će pro- 
jekt nabaviti opremu potrebnu za izlaganje čip- 
ke te sredstva za njen otkup. Organizirat će i 
sajam tradicijskog rukotvorstva i starih zanata. 
Općina Klenovnik organizirat će srednjovje- 
kovni sajam, Općina Bednja će urediti tra- 
dicionalnu bednjansku hižu i raditi na oču- 
vanju bednjanskog govora, dok će Općina 
Cestica organizirati aktivnosti predstavljanja tradi- 
cijskih vrijednosti i običaja, raditi na usavršavanju 
turističkih vodiča i istraživanju tradicijske kuhinje. 
Općina Podlehnik priprema organizaciju priredaba na 
kojima će se predstavljati tamošnja tradicija, Općina 
Žetale uredit će tradicijsko domaćinstvo kao i Javni 
zavod za kulturu, turizam i razvoj općine Rogatec, 
Koji priprema i organizaciju etno festivala. 

Na sastanku održanom na Bednji, uz analizu 
projektnih aktivnosti, projektni su partneri potpisali 
sporazum o partnerstvu. 

Počela gradnja 
kanalizacije u Vulišincu 


Radovi vrijedni više od milijun kuna 


| U naselju Vulišinec traju opsežni radovi na uređenju komunalne infrastrukture vrijedni milijun i stotinu tisuća kuna. Riječ je o izgradnji 
kanalizacije, cestovne odvodnje i ceste koja prolazi središtem naselja na trasi dugoj oko 400 metara. 


Komunalni radovi u Vulišincu trajat će sve do jeseni ove godine 


- Prema želji građana uvrstili smo ovaj projekt u 
gradski program izgradnje komunalne infrastruktu- 
re na području Grada Lepoglave te prema planovi- 
ma krenuli s radovima. Kada radovi budu završeni, 
prema planu do jeseni ove godine, za naselje Vuli- 
šinec bit će riješen problem pojave neugodnih mi- 
risa i oborinskih voda. Ne treba govoriti koliko će to 
značiti i za očuvanje okoliša. Izgradnjom nogostupa 
povećat ćemo sigurnost građana, a u planu je i 
pretvaranja tamošnje ceste u jednosmjernu te uvo- 
đenje kružnog prometovanja, za što postoje uvjeti, 
a čime će se također povećati sigurnost svih sudi- 


onika u prometu i tamošnjih mještana — istaknuo 
je lepoglavski gradonačelnik Marijan Škvarić, koji je 
sa zamjenikom Hrvojem Kovačom obišao radilište 
u Vulišincu. 

Paralelno s početkom radova na izgradnji 
kanalizacije u Vulišinci, traju i radovi na izgradnji 
kanalizacijskog sustava za naselje Lepoglavu i 
gravitirajuća naselja. Nakon što je prošle godine 
odrađena prva faza tog zahvata, tijekom koje su 
postavljene cijevi kanalizacijskog sustava u samom 
centru Lepoglave, ove su godine nastavljeni radovi 
u naseljima Muričevec i Očura. 


Ulaganja u komunalnu infrastrukturu 


Izgrađen 
tirveni mostu 
Lenpoglavskoj Vesi 


I Potok koji prolazi kroz Lepoglavsku Ves, 
nakon uređenja vodotoka premošten je drvenim 
mostom koji građanima omogućuje prelazak 
potoka koji dijeli jedno od najvećih gradskih 
naselja. 


U Lepoglavskoj Vesi izgrađen je novi drveni most 


- Istaknuo bih uređenje vodotoka na širem po- 
dručju Lepoglave, što radimo u dogovoru s Hrvat- 
skim vodama. Tijekom prošle i dijelom u ovoj godini 
realizirali smo dvije velike investicije koje su odradile 
Hrvatske vode. To je uređenje potoka Sestranec i po- 
toka Lepoglavska Ves. Nakon toga, na određenim se 
mjestima pojavila potreba za dodatnim sadržajima. 
Tako smo u Lepoglavskoj Vesi napravili most preko 
tamošnjeg potoka i uredili prostor oko njega — po- 
jasnio je lepoglavski gradonačelnik Marijan Škvarić. 
A na prostoru kod izgrađenog mosta nalazi se 
bunar s izvorištem vode koji je također uređen. 
- Natom će prostoru Grad Lepoglava, nakon izgrad- 
nje mosta, postaviti i klupice, tako da će se tu gra- 
đani moći družiti i odmarati. U Sestrancu, uz ranije 
postavljene stolove i klupice, postavit ćemo i ogradu 
uz potok — najavio je daljnje uređenje javnih prostora 
na području Grada Lepoglave gradonačelnik Škvarić. 


Na području Lepoglave uređuju se nerazvrstane ceste 


Veći komunalni standard građana 


| Na području Lepoglave intenzivirani su radovi na održavanju i uređenju nerazvrstanih i lokalnih cesta. 


Na nerazvrstanim cestama obuhvaćenih progra- 
mom, teška mehanizacija izvođača izabranih putem 
provedenih javnih natječaja, intenzivno radi na ure- 
đenju programom obuhvaćenih lokalnih cesta. 

- Kada govorimo o tekućem održavanju, radimo 
na sanaciji udarnih rupa te uređenju bankina, propu- 
sta, klizišta i svih nedostataka koje imamo na našim 
cestama. Na području Sestranca i Lepoglavske Vesi, 
odnosno Čreta, uređujemo nove dionice cesta. Na taj 
način želimo povećati komunalni standard građana, 
ali i ostvariti nove prostore koji će omogućiti razvoj 
turizma, odnosno vinskih cesta. Želimo da ti prosto- 
ri budu odredišta koja će posjećivati gosti koji žele 
uživati u kušanju dobrih vina i druženju. Dakle, uz 
ovaj komunalni bitan nam je i gospodarski dio ova- 
kvih programa — rekao je lepoglavski gradonačelnik 
Marijan Škvarić istaknuvši da za tekuća održavanja, 
u koja spada i uređenje zelenih površina te zimsko 
čišćenje prometnica od snijega, kao i troškovi javne 
rasvjete, Grad Lepoglava troši oko 3,5 milijun kuna. 


Zabilježeno 


Na lepoglavskom području u tijeku su radovi na uređenju 
nerazvrstanih cesta 


- Kad to usporedimo sa sredstvima koja dobijemo 
od građana na osnovi komunalne naknade, koja se 
troši upravo za tekuća održavanja, a riječ je o pola 
milijuna kuna, vidljivo je da bi za podmirenje troško- 
va trebali komunalnu naknadu podići za pet do šest 
puta. Mi to desetak godina u Gradu Lepoglavi nismo 
napravili, već za podmirenje troškova tekućeg održa- 
vanja tražimo vanjske izvore financiranja. Najčešće 
je riječ o potporama s razine ministarstava i fondova 
Europske unije - pojasnio je gradonačelnik Škvarić. 


Postavljena svjetiosna prometna signalizacija 


Vozače koji se, vozeći županijskom cestom kroz Višnjicu, približavaju višnjičkoj osnovnoj školi, 
odnedavno na oprezniju vožnju poziva novopostavljena svjetlosna signalizacija, koju je postavila 


Županijska uprava za ceste. 


Postavljanjem svjetlosne 
signalizacije povećana je 
sigurnost prometa u Višnjici 


- Grad Lepoglava krenuo je u opsežan pro- 
gram da na svim našim lokalnim nerazvrstanim 
cestama, odnosno na županijskim i državnim ce- 
stama, naročito tamo gdje se kreću najmlađi su- 
dionici u prometu, povećamo sigurnost u prometu 
djece. To činimo izgradnjom nogostupa i postav- 
ljanjem semafora, odnosno usporivača prometa 
na tim dionicama — istaknuo je lepoglavski gra- 
donačelnik Marijan Škvarić i zahvalio Županij- 
skoj upravi za ceste što prati gradske programe. 
Slična svjetlosna prometna signalizacija postavljena 
je već ranije u Žarovnici i Lepoglavi. 

Agro - turistički klaster potiče uzgoj 
novih poljoprivrednih kultura 


=a LEZI w 


i Na pokusno — pokaznom polju u Lepoglavi obavljena je najavljena sjetva buča. Djelatnici Uslužne uljare Presečki bučinim su sjemenjem zasijali 
oko dva hektara poljoprivrednog zemljišta u vlasništvu Grada Lepoglave. 


Uzgoj buča predstavljen je i učenicima osnovnih škola 


Riječ je o nekad zapuštenom zemljištu koje je 
Grad Lepoglava dao u zakup Agro — turističkom 
klasteru “Lepoglava", koji ga kroz projekt Pokusno — 


pokaznog polja koristi za uzgoj buča. Cilj Agro — tu- 
rističkog klastera “Lepoglava" nije samo uzgoj buča, 
već upoznavanje građana s cijelim postupkom uzgoja 
kako bi ih se potaknulo na uzgoj ove kulture, ali i kako 
bi im se pomoglo da na svojim parcelama, u velikom 
broju slučajeva neobrađenim, započnu s njihovom 
proizvodnjom, kako bi namaknuli dodatne prihode. 
- Ovo je zemljište bilo potrebno dovesti u red te 
ga pripremiti za sjetvu. Počeli smo s poslovima 
njegova krčenja i čišćenja te nastavili gnojidbom 
i oranjem, pripremivši ga za sjetvu. U te smo po- 
slove uključili članove Agro — turističkog klastera 
“Lepoglava" — istaknuo je predsjednik Agro — tu- 
rističkog klastera “Lepoglava" Slavko Štefičar, koji 
je dodao da će, uz postojeće pokusno — pokazno 
polje, Klaster bučinim sjemenjem zasijati još 2,5 
hektara zemljišta koje je uzeo u zakup od građana. 


- Poljoprivredno je zemljište potencijal koji treba 
staviti u funkciju i to na način da građani od njega 
imaju koristi, odnosno ostvaruju prinode. Upravo je 
ovo primjer dobre prakse kako to ostvariti. Zahvalio 
bih Klasteru što je prepoznao moju ideju i potenci- 
jal ovog projekta — istaknuo je lepoglavski Marijan 
Škvarić. 

A uz ATK “Lepoglava", Grad Lepoglavu i Uslužnu 
uljaru Presečki vrijednost projekta prepoznala je i 
Varaždinska županija. Na dan sjetve organizirana je 
na pokusno — pokaznom polju i demonstracija na- 
čina njene izvedbe te su predstavljeni proizvodi od 
buča. Prvi čovjek Uslužne uljare Presečki — Zdrav- 
ko Presečki, okupljenim je građanima i učenicima 
osnovnih škola iz Lepoglave, Kamenice i Višnjice 
približio način uzgoja buča i prednosti koje donosi 
njen uzgoj. 


Edukacija o programima energetske učinkovitosti 


i Grad Lepoglava jedna je od jedinica lokalne samouprave koja je u velikoj mjeri iskoristila prijaš- 
nje natječaje Fonda za zaštitu okoliša i energetsku učinkovitost te zajedno s Fondom sufinancirala 
energetsku obnovu čak 74 obiteljske kuće na gradskom području. Taj je projekt bio vrijedan tri 


milijuna i 350 tisuća kuna. 


S promjenom uvjeta natječaja za povećanje 
energetske obnove obiteljskih kuća, koji Fond za 
zaštitu okoliša i energetsku učinkovitost odsada pro- 
vodi samostalno - bez jedinica lokalnih samouprava, 
Grad Lepoglava će i dalje pomagati i pružati podrš- 
ku, prije svega u informiranju i savjetovanju građana 
koji žele energetski obnoviti svoje obiteljske kuće. - 
Građani ostalih jedinica lokalnih samouprava koje, za 
razliku od Grada Lepoglave, nisu željele sudjelovati u 
projektu energetske obnove kuća i u jednom dijelu 
građanima sufinancirati radove energetske obnove, 
bili su u neku ruku diskriminirani u odnosu na gra- 
đane Lepoglave i onih jedinica lokalnih samouprava 
koje su se, poput Grada Lepoglave, uključile i pro- 
vodile ovaj projekt. Stoga novi natječaj energetske 
obnove obiteljskih kuća Fond za zaštitu okoliša pro- 
vodi samostalno, kako bi svi građani dobili prigodu 
da se prijave i energetski obnove svoje kuće. No, 
Grad Lepoglava će svojim građanima i nadalje pru- 
žati potporu i podršku kako bi se prijavili na natječaj i 
ostvarili sufinanciranje energetske obnove obiteljskih 
kuća — istaknuo je lepoglavski gradonačelnik Ma- 
rijan Škvarić na radionici održanoj u lepoglavskom 
Domu kulture, na kojoj su građani Lepoglave infor- 
mirani o uvjetima natječaja i mogućnostima prijave 
na natječaj Fonda za zaštitu okoliša i energetsku 
učinkovitost, a koji se odnosi na energetsku obnovu 
kuća. - Želimo da naš grad bude zeleni grad i stoga 
provodimo brojne projekte kojima povećavamo ener- 
getsku učinkovitost, koristeći pritom u velikoj mjeri 
obnovljive izvore energije. Podsjetio bih da smo, i 
uz potporu Fonda za zaštitu okoliša i energetsku 
učinkovitost, realizirali projekte ugradnje dizalica to- 
pline u kućanstvima, izmijenili postojeće tijela javne 


Želimo da naš grad bude zeleni grad i stoga provodimo brojne 
projekte kojima povećavamo energetsku učinkovitost — rekao je 
gradonačelnik Marijan Škvarić 


rasvjete energetski učinkovitijim, nabavili kontejnere 
za "zelene otoke" na području Grada Lepoglave, 
modernizirali kotlovnicu u zgradi gradske uprave. Tu 
su i radovi na rekonstrukciji i povećanju energetske 
učinkovitosti zgrade OŠ Ante Starčevića u Lepoglavi, 
gdje je instalirana i fotonaponska elektrana. Nedav- 
no smo nabavili i električne bicikle. Treba spomenuti 
i privatnu investiciju, izgradnju solarne elektrane u 
Poduzetničkoj zoni — dodao je gradonačelnik Škvarić 

Radionicu u Lepoglavi održao je voditelj Projek- 
tno — razvojnog ureda grada Lepoglave Emil Tkalec, 
Koji je zainteresiranim građanima pojasnio detalje 
natječaja Fonda za zaštitu okoliša i energetsku učin- 
kovitost, u okviru kojeg će se sufinancirati zamjena 
vanjske stolarije, toplinska zaštita vanjske ovojnice, 
ugradnja kondenzacijska plinskog kotla te ugradnja 
sustava za korištenje obnovljivih izvora energije. Pri- 
tom će građani s područja Lepoglave moći računati 
na financijsku potporu u iznosu od 60 posto ukupnih 
troškova. 

Informacije o natječaju građani će i nakon odr- 
žane radionice moći dobiti u Projektno — razvojnom 
uredu Grada Lepoglave. 


Grad mjesnim odborima darovao 
cvjetne sadnice, kosilicu i trimere 


Za zelenu i čistu 
Lepoglavu 


BE _-\\liz godina uređujemo naš okoliš, a u 
tome Gradu pomažu mjesni odbori koji brinu o 
svojoj okolini. Svake godine mjesnim odborima, 
školama i vrtićima darujemo cvjetne sadnice 
kojima oni oplemenjuju naše javne površine. 
Da te javne površine što lakše održavaju, Grad 
Lepoglava mjesnim odborima daruje kosilice i 
trimere, što smo učinili i ove godine — istaknuo 
je lepoglavski gradonačelnik Marijan Škvarić 
prigodom podjele cvjetnih sadnica te kosilice i 
trimera za košnju trave predstavnicima mjesnih 
odbora s gradskog područja. 


Ove je godine Grad Lepoglava za potrebe ure- 
đenja javnih površina mjesnim odborima, školama i 
dječjim vrtićima s gradskog područja darovao 2.400 
cvjetnih sadnica, dok je Mjesnom odboru Kamenica 
darovao kosilicu, a mjesnim odborima Purga i Oču- 
ra po jedan trimer za košnju trave. Već ranije Grad 
je kosilicu darovao Mjesnom odboru Žarovnica, a 
mjesnim odborima Lepoglavska Ves, Kameničko 
Podgorje i Viletinec — Vulišinec po trimer. 

- Važna je činjenica da građani preuzimaju ini- 
cijativu kad je riječ o uređenju javnih površina u nji- 
hovoj okolini, jer te su površine vlasništvo svih nas. 
Zahvaljujući uređenim javnim površinama svi oni 
koji posjete Lepoglavu mogu vidjeti da su u gradu 
u kojem se vodi briga o okolišu — zaključio je gra- 
donačelnik Škvarić i dodao da je ovo još jedna od 
aktivnosti usmjerena strateškom usmjerenju Grada 
Lepoglave da bude zeleni grad. 


Nakon što su u svibnju održani izbori u mjesnim odborima na području 


Grada Lepoglave 


i \\a području Grada Lepoglave održane su konstituirajuće sjednice Vijeća mjesnih odbora, nakon što su 24. svibnja održani izbori za 
članove Vijeća mjesnih odbora Grada Lepoglave. 


Konstituirajuća sjednica Vijeća Mjesnog odbora Lepoglava 


Na birališta za članove Vijeća u 11 mjesnih od- 
bora na području Grada Lepoglave izašlo je 2.089 
birača, ili 33,65 posto, što je bitno veća izlaznost 
nego na prošlim izborima za članove Vijeća mjesnih 
odbora, kada je za predstavnike u mjesnim odbo- 
rima glasovalo tek 24 posto registriranih birača. 

Najviše mandata na svibanjskim izborima za 
članove Vijeća mjesnih odbora osvojila je koalici- 
ja Hrvatske narodne stranke, Socijaldemokratske 
partije Hrvatske i Hrvatske stranke umirovljenika. 
Ovoj koaliciji pripala su tako 32 mandata, Hrvat- 
ska demokratska zajednica osvojila je 29 mandata, 
koalicija Narodne stranke — Reformisti i Hrvatske 
seljačke stranke osvojila je 12 mandata, dok je ne- 
zavisna lista Adama Juga dobila 4 mandata. 

Na poziv gradonačelnika Grada Lepoglave ti- 
jekom lipnja sazvane su konstituirajuće sjednice 
Vijeća mjesnih odbora. 


ZA PREDSJEDNICU MO LEPOGLAVA 
IZABRANA MARIJA RIBIĆ 


U Gradskoj vijećnici održana je konstituirajuća 
sjednica Vijeća Mjesnog odbora Lepoglava na ko- 
joj su izabrani članovi Vijeća - Marija Ribić (HNS- 
HSU-SDP), Boris Žulić (HNS-HSU-SDP), Marjan 
Kuča (HNS-HSU-SDP), Anka Žulić (HDZ), Tomislav 
Funda (HDZ), Marija Sambol (NS Reformisti-HSS) i 
Danijela Ciglar (NS Reformisti-HSS) iz drugog po- 
kušaja tajnim glasovanjem za predsjednicu Vijeća 
ovog mjesnog odbora izabrali Mariju Ribić. 

Konstituirajuću sjednicu održalo je i Vijeće 
Mjesnog odbora Ves, u koji su izabrani - Ivan 
Dubovečak (HNS-HSU-SDP), Zlatko Hehet (HNS- 
HSU-SDP), Vladimir Hehet (HNS-HSU-SDP), Mario 
Žuliček (HNS-HSU-SDP), Marijan Božak (NS Refor- 
misti — HSS), Robert Vrtar (NS Reformisti — HSS) i 
Josipa Golubić (HDZ). Jedini predloženi kandidat za 
predsjednika Vijeća bio je Ivan Dubovečak (HNS- 
HSU-SDP), koji je na tajnom glasanju dobio četi- 
ri glasa, pa je tako izabran za predsjednika ovog 
mjesnog odbora. 


ODRŽANE KONSTITUIRAJUĆE 
SJEDNICE U OČURI I PURGI 


U društvenom domu u Očuri na konstituirajućoj 
su se sjednici sastali novoizabrani članovi vijeća 
Mjesnog odbora Očura - Josip Husnjak (HNS-HSU- 
SDP), Biserka Brežnjak (HNS-HSU-SDP), Vesna 
Bajsić (HNS-HSU-SDP), Alen Mađar (HDZ), Tomo 
Jakop (HDZ) i Velimir Murić (NS Reformisti — HSS). 

Za predsjednika MO Očura istaknute su kan- 
didature Alena Mađara (HDZ) i Josipa Husnjaka 
(HNS-HSU-SDP). Nakon provedenog tajnog glasa- 
nja, s četiri dobivena glasa, za predsjednika Vijeća 
Mjesnog odbora Očura izabran je Alen Mađar. 

Na konstituirajućoj sjednici Vijeća Mjesnog 
odbora Purga, u koji su izabrani Ivan Hojsak (HNS- 
HSU-SDP), Damir Funda (HNS-HSU-SDP), Alojz 
Gredelj (HNS-HSU-SDP), Nenad Novak (HDZ), 
Josip Dubovečak (HDZ) i Vjekoslav Pečevski (NS 
Reformisti - HSS), kojeg je u Vijeću zamijenio Boris 
Botković (NS Reformisti — HSS), za predsjednika 
Vijeća ovog mjesnog odbora izabran je Ivan Hojsak 
s četiri glasa članova Vijeća. 

Na konstituirajućoj sjednici Vijeća Mjesnog od- 
bora Viletinec — Vulišinec nazočni su bili svi izabrani 
članovi Vijeća - Božica Kelemenić (HNS-HSU-SDP), 
Stjepan Špiranec (HNS-HSU-SDP), Siniša Štefičar 
(HNS-HSU-SDP), Ivan Kos (HNS-HSU-SDP), Ma- 
rijan Bistrović (HDZ), Josip Škorak(HDZ) i Danijel 
Keder (HDZ), koji su s četiri glasa za predsjednika 
Mjesnog odbora Viletinec — Vulišinec izabrali Stje- 
pana Špiranca. 


DONJA | GORNJA VIŠNJICA 
KONSTITUIRALE VIJECE 
MJESNOG ODBORA 

U Višnjici su održane konstituirajuće sjednice 
Vijeća mjesnih odbora Donje Višnjice te Gornje 
Višnjice. Izabrani članovi Vijeća Mjesnog odbora 
Donja Višnjica — Mario Galinec (HDZ), Jožef Ja- 
kop (HDZ), Dušan Prašnički (HDZ), Igor Lončarek 


(HDZ), Mario Hudin (HNS-HSU-SDP), Slavica Cin- 
gesar (HNS-HSU-SDP) i Florijan Biškup (NS Refor- 
misti-HSS), četiri su glasa na tajnom glasovanju 
dali Mariju Galincu, koji je izabran za predsjednika 
Vijeća ovog mjesnog odbora. 

Na konstituirajućoj sjednici Vijeća Mjesnog 
odbora Gornja Višnjica članovi — Robert Dukarić 
(HDZ), Ivan Kujavec (HDZ), Josip Pintarić (HDZ), 
Dragutin Herceg (HDZ), Josip Glavica (HDZ), Damir 
Kotarščak (HDZ) i Krunoslav Križanec (HNS-HSU- 
SDP) sa šest su glasova za predsjednika izabrali 
Roberta Dukarića. 

Na konstituirajućoj sjednici Vijeća Mjesnog od- 
bora Zlogonje članovi — Stjepan Prašnički (HDZ), 
Josip Čelig (HDZ), Ivan Milešić (HDZ), Zlatko Ju- 
renec (HDZ), Stjepan Jakopiček (HNS-HSU-SDP), 
Stjepan Bosilj (HNS-HSU-SDP) i Mihalj Biškup (NS 
Reformisti-HSS), jednoglasno su za predsjednika 
Vijeća izabrali Stjepana Prašničkog. 


IZABRANI PREDSJEDNICI VIJEĆA 
U KAMENICI | ŽAROVNICI 


U Mjesnom odboru Kamenica izabrani članovi 
Vijeća — Zorislav Rodek (HNS- HSU-SDP), Stjepan 
Kapustić (HNS-HSU-SDP), Ivan Erdec (HNS-HSU- 
SDP), Kornelija Cikač (HNS-HSU-SDP), Robert Ma- 
ček (HDZ), Ivan Šantalab (HDZ) i Ivan Petak (NS 
Reformisti - HSS), jednoglasno su za predsjednika 
Vijeća izabrali Zorislava Rodeka. 

U kameničkoj osnovnoj školi održana je i kon- 
stituirajuća sjednica Vijeća Mjesnog odbora Ka- 
meničko Podgorje, na kojoj su Adam Jug (Lista 
grupe birača), Silvestar Držaić (Lista grupe birača), 
Stjepan Škrbec (Lista grupe birača), Adam Ban (Li- 
sta grupe birača), Stjepan Juren (HNS-HSU-SDP) i 
Zdravko Škrbec (HDZ) za predsjednika s pet glaso- 
va izabrali Adama Juga. 

Izabrani članovi Vijeća Mjesnog odbora Ža- 
rovnica — Stjepan Vresk (HNS-HSU-SDP), Ivan 
Jug (HNS-HSU-SDP), Predrag Maček (HNS-HSU- 
SDP), Ivan Šantalab (HDZ), Željko Mežnarić (HDZ), 
Stjepan Črepinko (NS Reformisti — HSS) i Sanja 
Jug (NS Reformisti — HSS) većinom su glasova 
za predsjednika Vijeća Mjesnog odbora Žarovnica 
izabrali Stjepana Vreska. 

- Mjesni odbori neposredna su veza i komuni- 
kacija građana s Gradom i gradonačelnikom, kao 
izvršnom vlašću. Na vama je stoga da predlaže- 
te ideje, programe i projekte za napredak vašeg 
kraja, a Grad će ih, u skladu s mogućnostima, 
nastojati realizirati i doprinijeti daljnjem razvoju ko- 
munalnog i društvenog standarda u svim mjesnim 
odborima, kao što smo to činili posljednjih deset 
godina — poručio je novoizabranim članovima 
Vijeća mjesnih odbora gradonačelnik Lepoglave 
Marijan Škvarić i zaželio im uspješan rad u pred- 
stojećem mandatu. 

Ministar kulture Berislav Šipuš boravio 
u radnom posjetu Lepoglavi 


Lenoglavski projekti imaju 
podršku Ministarstva kulture 


i - Dobre ideje i projekti koji su mi predstavljeni u Lepoglavi imaju i imat će podršku Ministarstva kulture. Očito je kako se ovdje dobro promišlja 
održivi razvoj, kako se u Lepoglavi stvaraju točke kreativnosti i novi sadržaji, kakav je budući Centar za posjetitelje - Centar pavlina. Impresivan je 
rad na aplikacijama za fondove Europske unije. To je vrlo kompleksan i kompliciran posao, no, Lepoglava, uz bogatu povijest i baštinu, ima stručni 
i sposobni tim ljudi koji uspješno provodi razvojne projekte — istaknuo je ministar kulture Berislav Šipuš, u nedjelju, 7. lipnja, tijekom cjelodnevnog 


radnog posjeta Lepoglavi. 


Ministar kulture Berislav Šipuš obišao je i lepoglavske ustanove 
u kulturi 


Na sastanku u Gradskoj vijećnici Lepoglave gra- 
donačelnik Marijan Škvarić sa suradnicima upoznao 
je ministra kulture s bogatom poviješću ovog grada 
i iznimno vrijednom kulturnom baštinom Lepoglave, 
te predstavio strateške projekte razvoja — Centar za 
posjetitelje — Centar pavlina, Tehnološki centar drv- 
ne industrije i Centar bioraznolikosti. 

- Ovi su projekti u raznim fazama izvedbe, no oni 
svjedoče o projektnoj orijentiranosti Lepoglave. Naša 
su očekivanja velika, no nisu nerealna. Lepoglava 
ima bazu, sadržaj i tradiciju, jer kada govorimo o 
Lepoglavi, govorimo o 600 godina bogate povije- 
sti. Lepoglava je u 16. i 17. stoljeću, zahvaljujući 
pavlinima, bila važno kulturno središte ovog dijela 
Europe, u kojem su između ostalih stvarali Ranger 
i Belostenec. Igrom sudbine Lepoglava je u jednom 
povijesnom trenutku umjesto Cambridgea postala 
Alcatraz. Naša je zadaća da na toj vrijednoj ostav- 
štini, u kojoj je i lepoglavska čipka, čiju je univer- 
zalnu vrijednost prepoznao i UNESCO, uvrstivši je 
na Svjetsku listu nematerijalne kulturne baštine, 
temeljimo i promišljamo novi razvoj. U tom smislu 


Centar za posjetitelje - Centar pavlina, bit će kruna 
tih aktivnosti — naglasio je gradonačelnik Škvarić 
i posebno istaknuo kako Lepoglava u Ministarstvu 
kulture ima pouzdanog partnera. 


RAZVOJNI PROJEKTI TEMELJENI 
NA KULTURI | TURIZMU 


Ministarstvo kulture samo je prošle godine s 
340 tisuća kuna pomoglo obnovu lepoglavske crkve 
i pavlinskog samostana te kapele svetog Juraja u 
Purgi, s 80 tisuća kuna poduprlo je i održavanje Me- 
đunarodnog festivala čipke, a financiralo je i nekoliko 
projekata i programa vezanih za očuvanje čipkarske 
tradicije u Lepoglavi. 

Tijekom sastanka o aktivnostima vezanim uz 
kulturne projekte na području Grada Lepoglave go- 
vorili su i predsjednik Gradskog vijeća Robert Ma- 
ček, zamjenik gradonačelnika Hrvoje Kovač, direktor 
Turističko — kulturno informativnog centra Vladimir 
Ivanuša, voditelj Razvojno projektnog ureda Emil 
Tkalec, direktorica Turističke zajednice Lepoglave 
Ljubica Dubovečak, predsjednik Udruge Ekomuzej 
Lepoglava Dejan Bjelivuk i voditeljica Zadruge lepo- 
glavske čipke Karmen Šoštarić. 

- Projekti koji su mi predstavljeni u Lepoglavi 
pokazuju važnost dobrog strateškog planiranja te in- 
tersektorske suradnje u stvaranju sinergijskog učin- 
ka kulture i turizma. Uvjeren sam kako je Lepoglava 
među onim gradovima u Hrvatskoj koji će u skoro 
vrijeme doživjeti snažan procvat upravo zahvaljujući 
dobitnoj kombinaciji kulture i turizma — istaknuo je 
ministar Šipuš te posebno pohvalio aktivnosti na za- 


štiti, očuvanju i promociji tradicionalnog rukotvorstva 
u Lepoglavi te živu aktivnost lepoglavskih udruga 
u kulturi, kakve su primjerice, Lepoglavski pušlek i 
Gradska limena glazba. 

Tijekom boravka u Lepoglavi ministar kulture 
obišao je i Turističko - kulturno informativni centar, 
objekt koji je u Lepoglavi izgrađen uz potporu PHA- 
RE programa, pretpristupnog fonda Europske unije, 
Zadrugu Lepoglavske čipke te Muzej čipke, gdje mu 
je posebno predstavljeno idejno rješenje budućeg 
Centra za posjetitelje — Centra pavlina. 


NASTAVLJA SE OBNOVA 
PAVLINSKOG SAMOSTANA 


Ministar Šipuš upoznat je i s programom pro- 
slave šestote godišnjice crkve u Lepoglavi, a lepo- 
glavski župnik msgr. Andrija Kišiček posebno mu 
je predstavio radove na obnovi lepoglavske crkve i 
pavlinskog samostana. 

- Još uvijek nije dovoljno istaknut značaj Le- 
poglave za hrvatsku povijest, kao ni njen doprinos 
našoj kulturi. Vrijedna baština koju ima Lepoglava 
zahtjeva i primjerenu zaštitu, kako bi se spasila od 
daljnje devastacije. To je ogroman i skup posao, no 
korak po korak napredujemo iz godine u godinu. 
Stoga mi je posebno drago da smo se danas susreli 
s ministrom kako bismo razgovarali o daljnjoj obnovi 
crkve i pavlinskog samostana u Lepoglavi — rekao je 
varaždinski biskup msgr. Josip Mrzljak. 

Ministar kulture obišao je i kapelice u Purgi i Gori- 
ci te posjetio geološki spomenik prirode — Gaveznicu, 
nalazište poludragog kamena - lepoglavskog ahata. 


Lepoglava i Idrija partneri su u projektu - Zajedno 


očuvajmo baštinu Europske unije 


E Tradicija lepoglavskog kraja predstavljena je krajem lipnja u slovenskoj Idriji, na 34. festivalu 


idrijske čipke. 


Već tradicionalno, na ovom međunarodnom fe- 
stivalu predstavljena je lepoglavska čipka, no bila je 
to i prigoda da se, u okviru suradnje na europskom 
projektu - Zajedno očuvajmo baštinu Europske unije, 
zajedničkog projekta na zaštiti i promicanju kulturne 
baštine, posjetiteljima festivala prezentiraju i drugi 
proizvodi tradicijske kulture lepoglavskog kraja. 

- Lepoglavu i ldriju zbližila je izuzetna tradicija 
čipkarstva, s Idrijom smo 2012. godine potpisali po- 
velju o bratimljenju, a sada kroz taj partnerski odnos, 
zahvaljujući podršci iz programa - Europa za građa- 


ne, nastavljamo aktivnosti na promociji i očuvanju 
vrijedne kulturne baštine — istaknuo je lepoglavski 
gradonačelnik Marijan Škvarić, govoreći u ldriji o 
suradnji dvaju čipkarskih središta. 

Uz članove Agro — turističkog klastera, u ldriji se 
predstavila i Limena glazba Lepoglave te čipkarice iz 
Udruge Ekomuzej Lepoglava i Zadruge lepoglavske 
čipke. 

- Kroz projekt Zajedno očuvajmo baštinu Europ- 
ske unije intenzivirane su i aktivnosti na razmjeni 
znanja i vještina u izradi čipke između lepoglavskih 


i idrijskih čipkarica različitih generacija, ali i na po- 
ticanju interesa kod mladih za bavljenje tradicijskim 
rukotvorstvom — naglasio je Dejan Bjelivuk, pred- 
sjednik Udruge Ekomuzej Lepoglava i dodao kako 
će zajednička izložba čipke, koja su imali prigodu 
Vidjeti posjetitelji festivala u ldriji, biti postavljena i u 
Lepoglavi, u vrijeme Međunarodnog festivala čipke. 

Na Festivalu su gradonačelnici Idrije i Lepoglave 
- Bojan Sever i Marijan Škvarić još jednom istaknuli 
kako ovakvi projekti donose obostranu korist te su 
najavili daljnju suradnju dvaju gradova. 


U Lepoglavi će od 10. do 12. srpnja 


biti održani Lepoglavski dani 


m Zabavno - turistička manifestacija - Lepoglavski dani, i ove će godine, od 10. do 12. srpnja, posjetiteljima ponuditi niz atraktivnih programa 
vezanih uz bogatu baštinsku tradiciju lepoglavskog kraja. Tijekom ove trodnevne manifestacije, uz bogati zabavni program, posjetitelji će moći 
razgledati bogatu ponudu autohtonih rukotvorina i tradicijske kulture ovoga kraja. 


I ove će godine na Lepoglavskim danima Limena glazba održati tradicionalni koncert 


Lepoglavski dani su kulturna i zabavna manife- 
stacija na kojoj nastojimo što bolje predstaviti poten- 
cijale Lepoglave, prije svega u kulturi i turizmu, ali i 
naš gospodarski potencijal, kakav je onaj vezan uz 
tradicionalno rukotvorstvo — istaknuo je lepoglavski 
gradonačelnik Marijan Škvarić, najavljujući ovu turi- 
stičku priredbu u Lepoglavi. 


više posjetitelja 


Ovogodišnji, VI. Lepoglavski dani započet će u 
petak, 10. srpnja, komičnim predstavama KUD-a 
Lepoglavski pušlek — Idem v Njemačku i Studenti- 
ca, u 20 sati na glavnoj pozornici u Gradskom parku, 
gdje će u 22 sata nastupiti «tamburaši u starka- 
ma» - popularni Mejaši. Te će večeri, u 18 sati u 
Gradskoj knjižnici Ivana Belostenca biti otvorena 
izložba — Lepoglavska tradicija likovne umjetnosti, 
retrospektiva likovnog stvaralaštva u Lepoglavi na 
kojoj će biti predstavljeni radovi likovnih umjetnika 
lepoglavskog kraja. 

U subotu, 11. srpnja, od 10 sati, posjetitelji 
Lepoglavskih dana moći će razgledati raznovrsnu 
ponudu na 13. sajmu turizma i enogastronomije, na 
kojoj će svoje tradicijske proizvode te domaću hranu 
i pića predstaviti više od trideset izlagača. 

U pravoj Zagorskoj hiži domači ugođaj priredit 
će članovi KUD-a Lepoglavski pušlek, a specijalitete 
zagorske kuhinje za posjetitelje će prirediti vrhunski 
hrvatski kuhari. 

U Gradskom parku bit će priređen i već tradi- 
cionalni susret vinara koji u Lepoglavi okuplja vi- 
nogradare i vinare lepoglavskog kraja, Varaždinske 
županije i pograničnog područja Slovenije, posebno 


vinske regije Haloze. Tradicionalne sorte vina ove će 
godine predstaviti pedesetak vinara, pa će posjetitelji 
moći kušati neka od najboljih vina ovog vinorodnog 
kraja. Na Susretu vinogradara Udruga vinogradara, 
vinara i voćara Klopotec organizirat će i ocjenjivanje 
te izložbu vina. 


ATRAKTIVNE IZLOŽBE | PREZENTACIJE 

Atraktivne izložbe priredit će i udruga Lepo- 
glavski ahat na Međunarodnom sajmu minerala, na 
kojem će uz ahat i minerale s lepoglavskog područ- 
ja biti izložena i vrijedna zbirka minerala iz Srbije i 
Vojvodine, iznimna kolekcija opala iz Australije, te 
zbirka vrijednih primjeraka ametista prikupljenih na 
nalazištima širom svijeta. 

Od 10 do 13 sati u Gradskom parku bit će orga- 
nizirane i zabavne dječje igre, pa će najmlađi posjeti- 
telji, uz Leu Mrak, voditeljicu Kutionice VTV televizije, 
moći zapjevati i zaplesati, na radionicama naučiti 
kako izraditi licitarsko srce, glineni lončić ili cvijet od 
krep papira, ili razgledati pravi izviđački logor. 

Od 12 do 15 sati bit će organiziran i turnir u 
šahu, te od 10 do 18 sati prezentacija paintballa i 
airsofta, a od 18 do 19 sati — zumba party. 

Na glavnoj pozornici u 15 sati koncert će održati 
članovi tamburaškog orkestra Biseri iz Kamenice, u 
19 sati će započeti tradicionalni, godišnji koncert 
Limene glazbe Lepoglava, a od 21 sat i 30 minuta 
goste će zabavljati grupa Barok. 

I ove će godine na Lepoglavskim danima biti 
organizirana i izložba malih životinja, a posjetitelji 
će se moći okušati u vožnji kartinga te razgledati 
i prezentaciju šumske mehanizacije na Trgu kralja 
Tomislava, u subotu, od 10 do 12 sati, te automobila 
s posebnom opremom od 12 do 19 sati na Trgu 
prvog hrvatskog sveučilišta. 


Atraktivni dio zabavnog programa bit će i revija domačih 
mužikaša i zagorske glazbe 


U NEDJELJU — REVIJA DOMAČIH 
MUŽIKŠA I ZAGORSKE GLAZBE 


U Gradskom parku od 21 sat i 30 minuta bit 
će organizirano promatranje planeta i zvijezda te- 
leskopom. 

U spomen na poginulog branitelja Dragutina 
Godinića — Bađu u sportskoj dvorani lepoglavske 
osnovne škole u 13 sati će započeti memorijalni 
rukometni turnir. 

Ponuda sajmova i izložba Lepoglavskih dana u 
nedjelju će biti obogaćena i tradicionalnom prired- 
bom — 19. likovnom stvaraonicom, u čijem će radu 
sudjelovati dvadesetak likovnih umjetnika iz Varaž- 
dinske, Međimurske i Krapinsko — zagorske županije 
te iz Slovenije, kao i 11. učeničkom radionicom Na 
Rangerovom putu. 

Na igralištu u Gradskom parku u 10 sati bit će 
održane 2. lepoglavske zabavne igre koje će vodi- 
ti Andreja Loparić i Kristijan Petrović, voditelji VTV 
televizije. 

Od 12 do 18 sati posjetitelji ove lepoglavske pri- 
redbe moći će razgledati vatrogasnu opremu i vozila, 
u vatrogasnim vozilima krenuti u obilazak Lepoglave, 
te od 18 sati pogledati javnu pokaznu vatrogasnu 
vježbu — Lepoglava 2015. 

Program ovogodišnjih Lepoglavskih dana završit 
će atraktivnim programom — revijom domaćih mu- 
zikaša i zagorske glazbe, na glavnoj pozornici od 18 
sati i 30 minuta. 

Na konferenciji za novinare program ovogodiš- 
njih Lepoglavskih dana predstavile su Ljubica Dubo- 
večak, direktorica Turističke zajednice grada Lepo- 
glave i Nevenka Borovec Kihas, voditeljica turističke 
djelatnosti i kulture TKIC-a. 

- Programe Lepoglavskih dana odlično su pri- 
hvatili naši sugrađani, ali i gosti koji u vrijeme ove 
manifestacije dolaze u Lepoglavu. Posebice nas ve- 
seli da se i sve više ljudi uključuje u programe, što 
osigurava raznovrstan i zanimljiv program — naglasila 
je Ljubica Dubovečak. 


POTPORA IZ FONDA EUROPSKE UNIJE 

Valja istaknuti kako se čak četiri priredbe ovo- 
godišnjih Lepoglavskih dana — Sajam turizma i 
enogastronomije, Susret vinogradara, Međunarodni 
sajam minerala i Likovna stvaraonica, organiziraju uz 
potporu Europske unije. 

- Ova događanja organiziramo u okviru preko- 
graničnog projekta DE — PARK — Baština — Iz ruke 
U ruku do pokrajinskog parka, koji se financira iz IPA 
programa Europske unije — istaknuo je na konferen- 
ciji Vladimir Ivanuša, direktor lepoglavskog TKIC-a. 

Pokrovitelj Lepoglavskih dana je Grad Lepoglava, 
glavni organizator je Turističko kulturno — informa- 
tivni centar, a suorganizatori su Turistička zajednica 
grada Lepoglave i Agro-turistički klaster Lepoglava. 

Program razvoja 
Civilnog društva 


Dan otvorenih vrata 
udruga u Lepoglavi 


Što rade i kako koriste sredstva dobivena iz gradskog proračuna, udruge s područja 
Grada Lepoglave predstavile su građanima te drugim udrugama s gradskog područja na 
Danu otvorenih vrata udruga održanom u Lepoglavi. 


ME Mike IVA 


Svoj su rad predstavile udruge s područja Grada Lepoglave 


Svoju su rad organizacije civilnog društva pred- 
stavile tijekom izlaganja u lepoglavskom Domu kul- 
ture, dok su za interaktivno predstavljanje svojih 
aktivnosti iskoristile gradski park u neposrednoj 
blizini. 

- Udruge koje su sudjelovale na prvim Danima 
otvorenih vrata pokazale su zašto je važno ulaga- 
ti u njihove programe i civilno društvo. Zbog toga 
im veliko hvala na sudjelovanju, uz želju da im se 


svi zacrtani planovi i ciljevi u udrugama i projek- 
tima ostvare — istaknuo je zamjenik lepoglavskog 
gradonačelnika Hrvoje Kovač, dodavši da se ovom 
prigodom razgovaralo i o osnivanju Savjeta za ra- 
zvoj civilnog društva Grada Lepoglave te novom 
načinu sufinanciranja projekata i programa udruga 
sukladno Uredbi o kriterijima, mjerilima i postupci- 
ma financiranja i ugovaranja programa i projekata 
od interesa za opće dobro koje provode udruge. 


U osnovnoj školi u Višnjici 


Obilježen Dan hitne medicinske pomoći 


Nacionalni dan hitne medicinske pomoći obilježen je u Osnovnoj školi Izidora Poljaka u Višnjici, 
koju je tom prigodom posjetila ekipa hitne medicinske pomoći Doma zdravlja Ivanec. 


U višnjičkoj školi obilježen je nacionalni Dan hitne medicinske pomoći 


Liječnik Ivan Šitum, medicinski tehničar Davorin 
Cerovečki i vozač Božidar Črnila, učenicima, učitelji- 
ma i osoblju škole zorno su pojasnili što učiniti kad je 
unesrećenom potrebno pružiti hitnu medicinsku po- 
moć. Uz pojašnjenje vezano za postupanje prilikom 
zvanja "hitne" i razgovora s dispečerom, članovi 
tima hitne medicinske pomoći pokazali su postupak 
reanimacije unesrećenog bez i uz pomoć defibrilato- 
ra - Želja nam je da do obilježavanja Dana hitne me- 


dicinske pomoći iduće godine osiguramo da u školi 
bude jedan defibrilator. Naime, u Gradu Lepoglavi 
vodimo izuzetnu brigu o tome da građanima osigu- 
ramo što bolju zdravstvenu zaštitu. Potvrdili smo to 
i time što financiramo rad sektorskih ambulanti na 
gradskom području, pa tako i ambulante u Višnji- 
ci — istaknuo je lepoglavski gradonačelnik Marijan 
Škvarić, koji je u Višnjici sudjelovao u obilježavanju 
Nacionalnog dana hitne medicinske pomoći. 


| 


Održana sjednica Savjeta mladih 


Dogovorena suradnja 
S Gradom 


Na sjednici Savjeta mladih bili su i gosti iz Međimurja 


Savjet mladih grada Lepoglave održao je 
redovitu sjednicu, na kojoj su bili i zamjenik 
lepoglavskog gradonačelnika Hrvoje Kovač, 
predsjednik Gradskog vijeća Robert Maček te 
predstavnici čakovečkog Savjeta mladih. 


Na sjednici je dogovorena suradnja Savjeta 
mladih s Gradom Lepoglavom na pripremi pro- 
jekta za prijavu na natječaj Zaklade za prevenciju 
kriminaliteta "Sveti Mihael", koji bi za cilj imao sma- 
njenje devijantnog ponašanja mladih u Lepoglavi. 
Razgovaralo se i o uključivanju gradskog Savjeta 
mladih u manifestaciju Dani sporta, zabave i kulture 
koja će se početkom kolovoza održati u Višnjici. 


Grad Lepoglava podržava 
borbu protiv dijabetesa 


Na biciklijadu 
električnim biciklima 


Želeći prikupiti sredstva za pokrivanje 
troškova boravka djece u edukativnom kampu 
o dijabetesu, Društvo za zaštitu od dijabete- 
sa Varaždin i Radio Megaton organizirali su 
humanitarnu biciklijadu "Biciklom do zdravlja — 
Mijenjamo dijabetes", koja je održana na relaciji 
Varaždin — Zelendvor. 


Akciju je podržao i Grad Lepoglava, kojeg su na 
biciklijadi predstavljali zamjenik gradonačelnika Hr- 
voje Kovač i djelatnik gradske uprave Goran Behin. 

- Aktivnim sudjelovanjem na biciklijadi dali smo 
punu podršku Društvu za zaštitu od dijabetesa te 
pomogli najmlađima u njihovoj borbi s dijabetesom. 
Ujedno smo predstavili električne bicikle koji se ko- 
riste u Gradu Lepoglavi, a koji su izazvali pozornost 
sudionika biciklijade. Potvrdili smo da Grad Lepogla- 
Va pridaje veliku važnost brizi za zdravlje građana te 
vodi brigu o okolišu u kojem žive — rekao je zamjenik 
lepoglavskog gradonačelnika Hrvoje Kovač. 


sudjelovali su i predstavnici Grada Lepoglave 

Vjernici o svojoj crkvi 


Ove godine slavimo obljetnicu posvećenja župne crkve u Lepoglavi. Poput njezinih vjernika i ona je u svojoj povijesti prošla mnoga 
stradanja. Povodom tog velikog jubileja provedena je anonimna anketa koja je trebala pokazati koliko ovo vrijedno zdanje znači današnjim 
vjernicima te koliko su upoznati s njezinom poviješću. 


Župna crkva Blažene Djevice Marije u Lepoglavi već je stoljećima mjesto susreta lepoglavskih vjernika 


Anketu su izradila dvojica učenika 8.b razreda 
- Alen Husnjak i Renato Frketin, uz vodstvo mons. 
Andrije Kišičeka i vjeroučiteljice Gabrijele Belčić te 
stručnu pomoć djelatnika Osnovne škole Ante Star- 
čevića u Lepoglavi - psihologinje Ane Petak, koja je 
vodila obradu podataka, pedagoginje Silvije Košćec, 
koja je savjetovala prilikom izrade ankete te učitelji- 
ce hrvatskog jezika Ivane Vrček, koja je lektorirala 
anketu. Da bi anketa izašla u javnost svojom nam 
je podrškom pomogao ravnatelj škole prof. Ratko 
Tomić. 

Važno je napomenuti da anketa odudara od 
stručnih, znanstvenih standarda, stoga što su anke- 
tu, u najvećem dijelu, izrađivali učenici koji nemaju 
još nikakvih iskustava sa znanstvenim radom. Želja 
je bila, prije svega, kao što je napomenuto u uvodu, 
istražiti koliko građevina kao što je župna crkva, vri- 
jedi našim župljanima te na neki način uključiti uče- 
nike, djecu i odrasle župe Lepoglava u obilježavanje 
600 godišnjice od posvećenja spomenutog zdanja. 

Najprije su anketirani učenici od 5. do 8. razreda 
škole u Lepoglavi, a nakon toga i odrasli. Anketom je 
obuhvaćeno ukupno 144 sudionika, 43 posto djece 
i 57 posto odraslih. 

Na temelju postotaka točnih odgovora na pitanja 
o našoj crkvi zaključeno je da su župljani župe Le- 
poglava vrlo dobro upoznati s poviješću naše župne 
crkve i da im ona zauzima vrlo važno mjesto u sva- 
kodnevnom životu. To možemo vrlo lijepo zaključiti iz 
ankete koja je provedena. Naime, 37 posto ispitani- 
ka polazi crkvu jednom tjedno, najčešće nedjeljom; 
94 posto ispitanika zna da je crkva posvećena Bla- 
ženoj Djevici Mariji; 62 posto ispitanika je odgovorilo 
da u crkvi najprije uoči oltar, a 70 posto ispitanika bi 
stavilo župnu crkvu kao simbol Lepoglave. Čak 80 
posto ispitanika je odgovorilo da je crkva sagrađena 


prije 600 godina, što upućuje na to da su župljani 
informirani o proslavi spomenute godišnjice. 

Najviše nedoumica bilo je oko pitanja vezanog uz 
stil gradnje crkve u Lepoglavi te države iz koje su 
pavlini donijeli sliku Marije koja se nalazi na glavnom 
oltaru crkve. Možda će zato biti zanimljiv podatak da 
je crkva izgrađena u gotičkom stilu, na što je toč- 
no odgovorilo 26 posto ispitanika), te da su pavlini 
sliku Marije donijeli iz Poljske, što je znalo 38 posto 
ispitanika. 

Kao tri najvažnije zgrade u Lepoglavi ispitanici 
su naveli župnu crkvu, kaznionicu i osnovnu školu, a 


kao simbol Lepoglave većina bi stavila župnu crkvu, 
njih 70 posto ispitanika. Većina anketiranih navelo 
je župnu crkvu kao najpoznatije zdanje u Lepoglavi, 
dok su na drugo mjesto uvrstili lepoglavsku kazni- 
onicu. 

To što su ispitanici naveli crkvu kao zdanje po 
kojoj je Lepoglava najpoznatija, ispred kaznionice, 
pripisujemo činjenici kako sve više hodočasnika i 
turista posjećuje lepoglavsku župnu crkvu. Zgrade 
koje su ,konkurirale“ župnoj crkvi bile su - Osnovna 
škola Ante Starčevića, TKIC, kaznionica, gradska 
vijećnica, ambulanta, restoran Ivančica te muzej 
čipke. 

Svi sudionici istraživanja imali su priliku na kraju 
ankete predložiti konkretne mjere kojima možemo 
zajedno sačuvati tu lijepu i vrlo dragocjenu građe- 
vinu, a većina anketiranih složila se kako možemo i 
trebamo redovito ići na svete mise, dakle redovito ju 
posjećivati kako bi ona što više služila pravoj svrsi — 
da ne bude muzej nego prava Božja kuća, duhovno 
utočište. Anketirani su istaknuli i kako valja materi- 
jalno potpomagati obnovu crkve i njeno svakodnevno 
održavanje te ju, svatko prema svojim mogućnosti- 
ma, promovirati u Hrvatskoj i svijetu. 


I nakon šest stoljeća lepoglavska je crkva najmonumentalije zdanje u Lepoglavi 

U Lepoglavi obilježen 
Dana državnosti 


_0 


Uoči Dana državnosti izaslanstvo Grada 
Lepoglave predvođen gradonačelnikom Ma- 
rijanom Škvarićem i njegovim zamjenikom 
Hrvojem Kovačom, članovi obitelji poginulih 
branitelja s područja Grada Lepoglave, 
izaslanstvo udruge Branitelji Hrvatske Le- 
poglava, predvođeni predsjednikom Udruge 
- brigadnim generalom Zdravkom Jakopom 
te predstavnici ostalih udruga proizišlih iz 
Domovinskog rata, upalili su svijeće i položili 
vijence kod spomen obilježja poginulim bra- 
niteljima na gradskom groblju u Lepoglavi. 


- Rođena je država Hrvatska, neka joj je sretan 
i dug život, rekao je 25. lipnja 1991., nakon usvaja- 
nja Deklaracije o suverenosti i samostalnosti Hrvat- 
ske, predsjednik Sabora Žarko Domljan. Na žalost, 
uslijedio je napad Jugoslavenske narodne armije i 
srbočetnika na našu Domovinu. Zahvaljujući našim 
braniteljima i njihovoj žrtvi te građanima Republike 


Uz Dan antifašističke borbe 


Vijenci za žrtve 
fašističkog terora 


U Lepoglavi je polaganjem vijenaca na 
Spomen groblju svečano obilježen Dan antifaši- 
stičke borbe. 


Na Spomen groblju u Lepoglavi obilježen je Dan antifašističke 
borbe 


Izaslanstvo Grada Lepoglave, koje su predvodili 
zamjenik gradonačelnika Hrvoje Kovač i predsjednik 
Gradskog vijeća Robert Maček, članovi Gradskog 
vijeća i mjesnih odbora te Saveza antifašističkih 
boraca Lepoglave, odali su počast sudionicima an- 
tifašističke borbe i svim žrtvama fašističkog terora 
te položili vijence na Spomen groblju u Lepoglavi, u 
parku Žrtava fašizma, kod zida nekadašnjeg ustaš- 
kog logora, te na grobove boraca NOB-a na groblji- 
ma u Lepoglavi, Kamenici i Višnjici. 

O 22. lipnju 1941. godine, kad je u šumi Bre- 
zovica kod Siska osnovan Prvi sisački partizanski 
odred, ujedno i prva antihitlerovska postrojba u 
tadašnjoj okupiranoj Europi te o važnosti Narodno 
oslobodilačke borbe i otpora agresoru, na Spomen 
groblju u Lepoglavi govorio je sudionik NOB-a Goj- 
ko Matić. 


Hrvatske obranili smo se — rekao je prilikom pola- 
ganja vijenaca lepoglavski gradonačelnik Marijan 
Skvarić, 


Uz Dan Oružanih snaga u Lepoglavi 


Povodom Dana državnosti odana je počast 
poginulim braniteljima 


Počast poginulim braniteljima odana je minutom 
Šutnje uz zvuke mirozova te molitvom koju je pred- 
vodio vikar lepoglavske župe vlč. Nikola Markušić. 


Žrtva branitelja ne smije se zaboraviti 


- Godine 1991. trebalo je imati hrabrosti postrojiti se u Kranjčevićevoj i stati nasuprot tadaš- 
nje, po broju i snazi tehnike, četvrte sile u Europi. Treba se sjetiti svih tih ljudi koji su se to usudili 
i doprinijeli tome da danas imamo samostalnu i slobodnu Hrvatsku. Treba se sjetiti svih onih koji 
su dali svoje živote, dijelove tijela ili zdravlje za Domovinu — istaknuo je brigadni general Hrvatske 
vojske Zdravko Jakop, ujedno i predsjednik udruge Branitelji Hrvatske Lepoglava prilikom obilježa- 


vanja Dana Oružanih snaga u Lepoglavi. 


Tim je povodom u gradskom parku u Lepoglavi, 
u organizaciji udruge Branitelji Hrvatske Lepoglava, 
postavljena izložba vojne opreme te publikacija koje 
govore o stvaranju Hrvatske vojske i Domovinskom 
ratu te radu Udruge. Poseban je prostor dan sje- 
ćanju na jedanaestoricu poginulih branitelja s pod- 
ručja Grada Lepoglave, kojima je tom prigodom, na 
spomen obilježju na gradskom groblju u Lepoglavi, 
odana počast. Učinili su to članovi udruge Branitelji 
Hrvatske Lepoglava i obitelji poginulih branitelja, kao 
i predstavnici Grada Lepoglave, udruga i ustanova s 
gradskog područja te članovi braniteljske udruge iz 
Pušće i srodnih braniteljskih udruga s područja Va- 
raždinske županije, koje su sudjelovale u obilježavanju 
Dana oružanih snaga u Lepoglavi. Počasnim pucnjem 
počast su palim hrvatskim vitezovima odali i članovi 
kuburaške udruge Prva kubura iz Višnjice. 

Da se žrtva branitelja ne smije zaboraviti, po- 
sebice onih koji su za slobodu Hrvatske dali svoje 


živote, tom su prigodom naglasili brigadni general 
Zdravko Jakop i predsjednik Gradskog vijeća grada 
Lepoglave Robert Maček. 

Obilježavanje Dana Oružanih snaga u Lepoglavi 
bila je prigoda i za druženje. 

- Važno je organizirati ovakve događaje koji 
su prigoda da se na njima okupe i druže svi oni 
koji su preživjeli rat, ali i članovi njihovih obitelji 
te ostali građani. Važno nam je i da građani znaju 
koliki je bio doprinos Oružanih snaga u stvaranju 
Hrvatske, da znaju što Oružane snage danas rade 
i kamo _idu u budućnosti — rekao je general Jakop. 
Obilježavanje Dana Oružanih snaga udruga Brani- 
telji Hrvatske Lepoglava organizirala je u suradnji 
s udrugama Prva kubura Višnjica i P. A.S. Klubom 
Lepoglava, koji je tom prigodom predstavio svoje 
aktivnosti te organizirao natjecanje u gađanju air- 
soft replikama vojnih strojnica. 


U Lepoglavi je obilježen Dan oružanih snaga Republike Hrvatske 

U ponaj školi 
Ante Starč 


EPOGLAVSKI GRADSKI LIS 


Uručena priznanja najboljim učenicima 


Kraj školske godine u Osnovnoj školi Ante Starčevića u Lepoglavi obilježen je školskom priredbom. 


Već tradicionalno, učenicima i njihovim men- 
torima, koji su nastupili na učeničkim smotrama i 
ostvarili zapažene rezultate, dodijeljena su priznanja 
i gradske nagrade. Iz ruku lepoglavskog gradona- 
čelnika Marijana Škvarića primili su ih učenici - Ivan 
Perković, Bruno Škvarić, Domagoj Janžek, Saša 
Mađar i Magdalena Bistrović. 

- Učenici su svjesni kako u našoj zemlji nažalost, 
ima siromašne djece koja se ne mogu hraniti u školi, 
škola u kojima je hladno, jer nemaju sredstava za 
plaćanje grijanja, škola bez dvorana, od kojih neka 
nemaju ni za kredu. Tom sam prigodom predstavio 


Studentice Učiteljskog fakulteta na 
terenskoj nastavi u kameničkoj školi 


Učenici predstavili 
tradicionalno 
rukotvorstvo 


U Osnovnoj školi Ivana Rangera u Kamenici 
boravilo je tridesetak studentica čakovečkog 
odsjeka Učiteljskog fakulteta. 


Riječ je o studenticama koji pohađaju kolegij - 
Zadrugarstva, a koje su u kameničku školu stigle 
na terensku nastavu. Naime, Ministarstvo znanosti, 
obrazovanja i športa, Osnovnoj školi Ivana Rangera 
u Kamenici dodijelio je status vježbaonice za hrvatski 
jezik, informatiku i učeničko zadrugarstvo. 

Na nastavi su mali zadrugari studenticama pre- 
zentirali izradu tradicionalnih predmeta kameničkog 
kraja — logožara iz trstine, korpica iz ražene slame, 
svirala i igračaka iz drva te domaćeg veza na platnu. 


Grad Lepoglavu kao primjer dobre prakse, u kojem 
se takve stvari ne događaju, jer su naši prioriteti 
ulaganje u znanje i obrazovanje, koje nas čini kon- 
kurentnijim i osigurava bolju budućnost — rekao je 
lepoglavski gradonačelnik i saborski zastupnik Ma- 
rijan Škvarić. 

Posebna je nagrada uručena Ivanu Perkoviću. 
Njega je Učiteljsko vijeće izabralo za učenika gene- 
racije, a nagradu mu je uručio ravnatelj Ratko Tomić. 

- Hrvatska samo znanjem može opstati u Europi 
— istaknuo je tom prigodom ravnatelj Ratko Tomić i 
na potpori zahvalio Gradu Lepoglavi. 


ia . Nr s že 
ke I joj 


Studentice Učiteljskog fakulteta na nastavi u kameničkoj školi 


Gradonačelnik Marijan Škvarić uručio je priznanja najboljim 
učenicima 


Osnovnoškalci iz Tišine na nastavi u Višnjici 


Slovenski đaci učili hrvatski 


| Učenici Osnovne škole Tišina iz Slovenije, koji su kao izborni pred- 
met izabrali učenje hrvatskog jezika, boravili su u Osnovnoj školi Izidora 
Poljaka u Višnjici, gdje su pratili jedan nastavni sat na hrvatskom jeziku 
te tako nadogradili svoje znanje hrvatskog jezika. 


Inače, višnjička je škola jedna od deset osnovnih škola u Varaždinskoj žu- 
paniji u kojoj učenici uče slovenski jezik. Riječ je o izvannastavnoj aktivnosti 
koja se od prosinca 2012. godine provodi uz podršku Varaždinske županije i 
Ministarstva za obrazovanje, znanost, kulturu i sport Republike Slovenije, u 


okviru projekta učenja slovenskog jezika. 


Dolazak slo- 
venskih učenika 
u školu u Višnji- 
ci organizirano 
je zahvaljujući 
suradnji KUD-a 
Cvetlinski zvon iz 
Cvetlina s KUD- 
om Vinski bratje 
iz Gederovca u 
općini Tišina. 


Završna priredba u Osnovnoj školi 
Ivana Rangera u Kamenici 


Čestitke uz kraj školske godine 


Školskom priredbom u Osnovnoj školi Ivana Rangera u Kamenici 
obilježen je završetak školske godine. Učenici kameničke škole školsku 
su ža goinu ispratili pjesmom, recitacijama i glumom. 


Za zapažene rezultate ostvarene na školskim natjecanjima, Grad Lepoglava 
je i ove godine nagradio učenike i njihove mentore. Najuspješniji učenici - He- 
lena Klarić, Marin Šaško, Šime Čaval, David Paska, Lukrecija Mavrek, Marko 
Vresk, Helena Županić, Nera Kapustić, Leon Cikač, Karlo Juren i Monika Vusić, 
na priredbi su nagrađeni knjigama koje im je ispred Grada Lepoglave, uručio 
zamjenik lepoglavskog gradonačelnika Hrvoje Kovač. On je s predsjednikom 
Gradskog vijeća Robertom Mačekom i brojnim roditeljima učenika kameničke 
Osnovne škole pratio priredbu na kojoj je ravnateljica Mirjana Posavec čestitala 
učenicima i djelatnicima škole na još jednoj uspješno završenoj školskoj godini. 

U velikoj ekološkoj akciji 


Zelena čisika u Lepoglavi 


| ove je godine, 25. travnja, na području Lepoglave održana ekološka akcija — 
Zelena čistka, u kojoj je petstotinjak građana prionulo poslu kako bi čistili svoj okoliš, a 
najviše su se ponovo iskazali učenici osnovnih škola iz Lepoglave, Kamenice i Višnjice 


Lepoglavčani su i ove godine prionuli poslu kako bi očistili svoj 
okoliš 


Ljubav prema vlastitom gradu i vlastitom zavičaju 
može se jednostavno provjeriti kroz odnos pojedinca 
prema okolišu u kojem živi. Nažalost, ne volimo ga 
svi na isti način, što je jasno vidljivo po smeću koje 
su neodgovorni građani bacili u naše šume. Ipak, 
dokle god postoje osviješteni sugrađani, koji znaju 
kako se voli svoj grad, situacija je pod kontrolom — 
rekao je zamjenik lepoglavskog gradonačelnika Hr- 
voje Kovač, uputivši zahvalu svim sudionicima akcije. 
| ove je godine akciju podržao i Grad Lepoglava, 
uključivši se u njenu organizaciju i osiguravši logi- 
stičku potporu svim sudionicima akcije. 


I ove su godine ekološki aktivisti prikupili veliku količinu raznog 
otpada 


Geološki spomenik prirode u 
Lepoglavu privlači brojne ekskurzije 


Gaveznica postaje 
turistička atrakcija 


Travanj, svibanj i lipanj mjeseci su kada u 
Lepoglavu dolaze brojne učeničke ekskurzije 
kako bi posjetile Gaveznicu - Kameni vrh — 
geološki spomenik prirode. 


Prije više od 20 milijuna godina ugasli i jedini 
sačuvani fosilni vulkan u Hrvatskoj zanimljiv je geo- 
lokalitet koji nudi jedinstvenu priliku za upoznavanje 
s geološkom poviješću Hrvatskog zagorja. Upravo 
zbog toga, Gaveznica — Kameni vrh zanimljivo je 
odredište školama koje u okviru svog nastavnog 
programa dolaze u Lepoglavu gdje se kod grotla ne- 
kadašnjeg vulkana, učenici ali i svi ostali posjetitelji, 
Uz pratnju vodiča, mogu upoznati s geološkim bo- 
gatstvom ovog značajnog geološkog lokaliteta kojim 
upravlja Javna ustanova za upravljanje zaštićenim 
prirodnim vrijednostima Varaždinske županije. 

Zahvaljujući Javnoj ustanovi za upravljanje zašti- 
ćenim prirodnim vrijednostima Varaždinske županije 
zbirka stijenja nedavno je upotpunjena primjercima 
stijena mramora, granita, bazalta te kalcitnom ru- 
žom. - Sada se na Gaveznici mogu vidjeti sve vrste 
stijena — istaknuo je Damir Vrtar iz Udruge Lepoglav- 
ski ahat, koji, kao vodič i vrstan poznavatelj geološ- 
kog bogatstva Gaveznice, na zanimljiv način upozna- 
je posjetitelje s ovim geološkim fenomenom. Protekle 
godine Gaveznicu — Kameni vrh posjetilo je 2.800 
posjetitelja, a do svibnja ove godine - 514 posjetite- 
lja, odnosno, 12 posto više nego u tom razdoblju lani. 
- Planiramo da će u ovoj godine broj posjetitelja 
doseći brojku od 3.000 — otkrivaju iz Turističko 
kulturno — informativnog centra, inače nositelja 
koncesijskog odobrenja, koji uz organizaciju posjeta 
lokalitetu organizira i dodatne programe, kao što su 
edukativne geološke radionice. 


Grad Lepoglava u Kameničkom Podgorju postavio dječja igrala 


Ulaganja u razvoj društvene infrastrukture 


Nastavljajući s izgradnjom društvene infrastrukture na cijelom gradskom području, Grad Lepo- 
glava uredio je još jedan prostor za igru najmlađih žitelja grada. 


Naime, u Mjesnom odboru Kameničko Podgorje 
uređen je prostor i postavljena igrala za djecu, pa 
su tamošnja djeca, uz već ranije izgrađeno igralište, 
dobila još jedan prostor za igru. 

- Kada gledamo na razvoj našeg kraja, onda uz 
razvoj komunalne i gospodarske, moramo brinuti i o 
razvoju društvene infrastrukture, jer su nam upravo 
ljudi na prvom mjestu, naročito oni najmlađi. Mo- 
ramo im sredinu u kojoj žive učiniti ljepšom, a to 
činimo i postavljanjem dječjih igrala — istaknuo je 
lepoglavski gradonačelnik Marijan Škvarić. 

Postavljanjem dječjih igrala u Kameničkom Pod- 
gorju svaki mjesni odbor na području Grada Lepo- 
glave ima postavljena dječja igrala, posebno na onim 
prostorima gdje su već prije uređena i malonogo- 
metna igrališta. 

- Kada vidimo veselje djece koja koriste ta igrala 
te kada vidimo radost njihovih roditelja i svih mješta- 


Nova dječja igrala postavljena su i u Kameničkom Podgorju 


na, znamo da smo na dobrom putu. Stoga ćemo i 
dalje ulagati u razvoj ovakve društvene infrastruk- 
ture. To je za Grad posebno značajno, jer želimo, 
prema planu koji smo definirali, da svi mjesni odbori 
na području grada Lepoglave uz ovakva dječja igrali- 
šta imaju i ona sportska — zaključio je gradonačelnik 
Škvarić. 


P.A.S. klub Lepoglava organizirao je ekološku ekspediciju uz 
vodotok Bednje 


Članovi PA.S kluba Lepoglava 
istražili vodotok Bednje 


Betinja je čista 
iživarijeka 

"Od izvora rijeke Bednje do Lepoglave" naziv 
je ekspedicije koju je, s ciljem detektiranja većih 
odlagališta smeća, aktivnosti životinja i njihova 
staništa te prikupljanja uzoraka vode uzduž 14 


kilometara dugog toka rijeke Bednje, organizirao 
P.A.S. klub Lepoglava. 


Temeljem prikupljenih informacija članovi Kluba 
izradit će elaborat koji će prezentirati javnosti te pre- 
dati Gradu Lepoglavi, koji je u okviru potpora organi- 
zacijama civilnog društva, podržao i ovaj projekt. No, 
prvi zaključci ekspedicije govore da je obala rijeke 
Bednje čista i nema vidljivih onečišćenja te postoji ve- 
lika aktivnost životinja koje gravitiraju ovom vodotoku. 

Ženski nogometni klub Lepogle rvak 2. | 
nogometne lige za žene skupine 


mer 


Lenpoglavskim nogometašicama naslov prvaka 


I Nogometašice Lepoglave plasirale su se u 1. hrvatsku nogometnu ligu za žene, no hoće li slijedeće sezone igrati u društvu najboljih ovisi o 


stanju u klupskoj blagajni. 


Ženski nogometni klub Lepoglava prvak je 2. 
hrvatske nogometne lige za žene skupine Sjever — 
zapad, a osvajanjem naslova, nogometašice iz Le- 
poglave izborile su ulazak u 1. hrvatsku nogometnu 
ligu za žene. Naslov prvakinja nogometašice Lepo- 
glave osvojile su na impresivan način ostvarivši 11 
pobjeda, tri puta odigravši neodlučeno, uz tek jedan 
poraz. U posljednjih osam prvenstvenih kola nanizale 
su isto toliko pobjeda i tako osigurale titulu prvakinja 
i prije kraja prvenstva kojeg su, zahvaljujući furio- 
znom nastupu u njegovom drugom dijelu, osvojile 
s čak 13 bodova prednosti pred drugoplasiranim 
ekipama - Istrom i Vrbovcem. Pod vodstvom tre- 


nera Siniše Matuze lepoglavske nogometašice nisu 
štedjele protivničke mreže. Zabile su čak 59 golova, 
gotovo četiri gola po susretu. Najefikasnija je pritom 
bila Valentina Kupčić, koja je s 26 postignutih golova 
ujedno i prvi strijelac lige. 

Pehar Hrvatskog nogometnog saveza lepoglav- 
ske nogometašice primile su nakon utakmice po- 
sljednjeg prvenstvenog kola, nakon čega je uslijedilo 
slavlje ulaska u 1. HNLŽ. 

- Odigrale smo dosad najbolju sezonu. Nemamo 
u polusezoni ni jedan poraz. Napokon smo igrale 
kao ekipa, mada nas je uvijek bilo “na knap". Drago 
nam je da smo osvojile to prvo mjesto i plasirale se 


u Prvu ligu — rekla je kapetanica Simona Mendaš, 
primivši pehar namijenjen prvaku ovog natjecanja. 
No, za nastup u najvišem rangu natjecanja, koji su 
lepoglavske nogometašice izborile igrama na tere- 
nu, trebat će organizacijski ojačati Klub, odnosno 
ispuniti financijski kriterij za igranje u elitnom rangu 
natjecanja, što je prijašnjih sezona, kada je također 
izboren plasman u Prvu ligu, bio problem. 

- Svi smo zadovoljni što smo osvojili prvo mjesto 
i to s velikom bodovnom razlikom. Cure su to zaslu- 
žile. Otvoren nam je put u Prvu ligu. Mi smo svoj dio 
posla napravili. Nadam se da ćemo uspjeti zatvoriti 
financijsku konstrukciju i ući u Prvu ligu s obzirom na 
to da smo već četiri puta imali tu mogućnost. Sada 
su to cure stvarno zaslužile - kazao je predsjednik 
ŽNK Lepoglava Danijel Kihas, posebno zahvalivši na 
podršci Gradu Lepoglavi. 

- Ovo je rezultat petogodišnjeg rada uprave Klu- 
ba koja je imala podršku Grada Lepoglave i gradske 
Zajednice športskih udruga. Ostvarili smo impresi- 
van rezultat. Imamo fantastične cure koje su dobre 
studentice i školarke, što nam je najvažnije. Plan je u 
novu sezonu krenuti s mlađim kategorijama i s tri do 
četiri igračka pojačanja - igračicama koje gravitiraju 
ovom kraju — istaknuo je tajnik Zvonimir Mendaš, 
dodavši kako je ovo prilika da grad Lepoglava, Eu- 
ropski grad sporta, ali i Varaždinska županija, slije- 
deće sezone imaju nogometnog prvoligaša. 


Sportska rekreacija i 
druženje u Lepoglavi 


U Europskom gradu 
Snorta ohilježen 
Svjetski dan snorta 


I Svjetski dan sporta - 23. World Challenge 
Day, tradicionalno je obilježen u Europskom 
gradu sporta — Lepoglavi. 


Udruga za sportsku rekreaciju "Sport za sve" 
Lepoglava i Zajednica športskih udruga grada Lepo- 
glave organizirale su tim povodom rekreativno dru- 
ženje građana na Sportsko - rekreacijskom centru u 
Lepoglavi. Okupljeni rekreativci svih generacija - od 
najmlađih pa do onih treće životne dobi, njih dvje- 
stotinjak, tog su se nedjeljnog poslijepodneva, 31. 
svibnja, rekreirali igrajući stolni tenis, odbojku i mini 
golf, boćali su ili kuglali na visećoj kuglani, a održano 
je i nekoliko utrka te natjecanje u potezanju užeta. 


U Lepoglavi je sportsko — rekreativnom priredbom obilježen 
Svjetski dan sporta 


U Lepoglavi održano Državno natjecanje izviđača 


Lenpoglavski izviđači bili su uzorni domaćini 


U Lepoglavi je od 19. do 21. lipnja, u organizaciji Odreda izviđača Lepoglava i Odreda izviđača 
Sirius iz Varaždina, održan Državni izviđački višeboj i to za mlađe kategorije izviđača te Državno 
izviđačko orijentacijsko natjecanje za stariju izviđačku kategoriju — istraživače i brđane. 


Natjecanja su otvorena u večernjim satima 19. 
lipnja, tradicionalnim paljenjem izviđačke vatre i pje- 
smom više od stotinu pristiglih izviđača iz Zagreba, 
Splita, Osijeka, Kutine, Varaždina i domaćih izviđača 
iz Lepoglave. 

Otvorenje je održano na Sportsko — rekreacij- 
skom centru, gdje su izviđači podigli svoj logor, a uz 
nazočnost načelnice Saveza izviđača Hrvatske - He- 
lene-Marie Kerovac. Otvorio ga je županijski vijećnik 
Zlatan Mošmondor, dugogodišnji izviđač i nekadaš- 
nji starješina OI Lepoglava. Odmah po otvorenju, 
započeo je prvi dio natjecanja — natjecanje u signa- 
lizaciji Morseom te pružanju prve pomoći. Drugog 
dana natjecanja, sedam se ekipa mlađe kategorije 
izviđača natjecalo u orijentacijskom krosu po Lepo- 
glavi i okolici te u disciplinama kao što su podizanje 
šatora, vezivanje čvorova, signalizacija, paljenje va- 
tre, priprema obroka i izrada zaklona. Nakon izvrše- 
nja svih natjecateljskih zadataka, subotnja je večer 
bila rezervirana za kulturno - zabavni program uz 
logorsku vatru. 

Devet ekipa starije kategorije izviđača u subotu 
ujutro krenulo je na stazu dugu oko 24 kilometra, 
koja ih je vodila živopisnim lepoglavskim krajem - od 


Lepoglave, preko Kamenice do Ravne Gore. Prola- 
zeći ovu stazu, natjecatelji su odrađivali topografske 
zadatke. Na cilju kod lovačkog doma na Ravnoj Gori, 
izviđači su se natjecali u izradi zaklona i pripremi 
obroka. Natjecanje za stariju kategoriju završeno je 
u nedjelju brzinskim prelaskom staze do Kamenice, 
dok je nedjelja za mlađe kategorije bila rezervirana 
za obilazak lepoglavskih znamenitosti. 

Svečano zatvaranje natjecanja održano je na 
terasi restorana Ivančica. Tom je prigodom izviđače 
pozdravila Limena glazba Lepoglava te lepoglavski 
gradonačelnik Marijan Škvarić, koji je podijelio na- 
grade najuspješnijim ekipama. 


ko 


Na izviđačkom natjecanju u Lepoglavi sudjelovalo je stotinjak 
izviđača iz cijele Hrvatske 

U Domu kulture održan izb 


Dječjeg vrtića Lepoglava 


Dječji vrtić Lepoglava i ove je godine organizirao izbor za vrtićku najmamu koji je, zbog velikog interesa roditelja, održan u lepoglavskom Domu kulture. 


Zbog velikog zanimanja 
izbor je ove godine održan 
u Domu kulture 


Uoči izbora držana je priredba koju su vrtićki 
mališani priredili mamama na dar. Nakon priredbe 
na red su došle mame koje su u prvom izbornom 
krugu dobile zadatak pokazati svoju kreativnost te 
koristeći gumbe, perlice, konce i igle, ukrasiti dani 


im podložak. Uz asistenciju svojih mališana, mame 
su uspješno odradile zadatak. Ocjenjivačko povjeren- 
stvo, u kojem su bili tate — Željko Dumešić, Andrija 
Gotić, Domagoj Dubovečak, Dalibor Husnjak i aktu- 
alni vrtićki najtata Željko Habrun, odlučilo je o sudi- 


onicama finala. U finale izbora za vrtićku najmamu 
plasirale su se Željka Prašnički Gotić, Vesna Kreš, 
Aleksandra Štefanek, Renata Šobak, Zvonka Picek, 
Melanie Dumešić, Ivana Baniček i Vesna Tvarog. 
Finalistice su imale zadatak na podlošku izraditi cvijet, 
a najuspješnija je, prema ocjeni ocjenjivačkog povje- 
renstva, u tome bila Vesna Kreš, kojoj je pripala lenta 
i titula vrtićke najmame za 2015. godinu. 


Vrtićki su mališani svojim mamama poklonili — predstavu 


Zabilježeno 


Univerzalna sportska 
škola obilježila 
Dan sporta 


Univerzalna sportska škola OŠ Ante 
Starčevića obilježila je Dan sporta sportskim 
druženjem u kojem su uz polaznike sudjelovali i 
njihovi roditelji. 


Polaznici škole sa svojim su roditeljima odradili 
nekoliko vježbi te se zajedno okušali u savladavanju 
sportskog poligona, natjecali u štafetnim igrama i 
nošenju na leđima "pinča lonča“. 

Snage su polaznici i njihovi roditelji odmjerili u 
graničaru te odigrali nogometnu utakmicu mješovitih 
ekipa. Na kraju su polaznici zahvalili roditeljima na 
podršci velikim pljeskom. 

Dan sporta obilježen je i prijateljskom utakmi- 
com odbojkašica OŠ Lepoglave i OŠ Ivanca u kojoj 
su slavile lepoglavske odbojkašice. 


Jedna od disciplina na županijskom natjecanju umirovljenika bila 
jei-šah 


Polaznici sportske škole sa svojim su se roditeljima natjecali u nekoliko disciplina 


U varaždinskoj Areni održano 21. sportsko županijsko natjecanje umirovljenika 


Lepoglavskim umirovljenicima visoki plasman 


Pod pokroviteljstvom Varaždinske županije, a u organizaciji Saveza udruga umirovljenika Va- 
raždinske županije, i ove je godine održano, već tradicionalno, 21. sportsko županijsko natjecanje 


umirovljenika. 


Natjecanje je održano u varaždinskoj Areni, a 
otvorio ih je župan Varaždinske županije Predrag 
Štromar, koji je pozdravio predstavnike trideset udru- 
ga umirovljenika koje su se prijavile na natjecanje. 
Umirovljenici iz Lepoglave u svih su pet dis- 
ciplina ostvarili vrlo dobre rezultate koji su im 
u ukupnom poretku donijeli četvrto mjesto. 
- Naših dvadesetak natjecatelja dobro je prezentiralo 


našu Udrugu i grad Lepoglavu. Unatoč tome što isti- 
čemo da rezultat nije bitan, već druženje, natjecatelj- 
ski duh i pobjede donose veselje, pa naši natjecatelji 
zaslužuju čestitke — istaknula je predsjednica Udruge 
umirovljenika Lepoglave, Marija Varović. 

Održana Skupština Zajednice šp 
udruga grada Lepoglave 


Živa snortska aktivnost u 
Europskom gradu sporta 


- Vizija razvoja sporta i gradske sportske infrastrukture te realizacija godišnjih programa stvorila je Zajednici sportskih udruga grada Lepoglave 
i Gradu Lepoglavi kvalitetne sportske reference koje su u 2014. godini posebno nagrađene. Status Europskog grada sporta stekli smo zahvaljujući 
dugogodišnjem kvalitetnom radu i sposobnosti vodećih ljudi Zajednice koji su na najbolji mogući način prezentirali rezultate svoga rada, ali i rada ge- 
neracija sportskih radnika koji su pisali povijest lepoglavskog sporta — još je jednom s ponosom istaknuto, ovog puta na redovitoj godišnjoj Skupštini 
Zajednice športskih udruga grada Lepoglave, da je Lepoglava prvi grad u Hrvatskoj nositelj prestižne titule - Europski grad sporta. 


LEPOGLAVSKI GRADSKI LIST 


Predstavnici sportskih klubova i udruga s po- 
dručja grada Lepoglave na održanoj su Skupštini 
jednoglasno prihvatili sva podnesena izvješća — Iz- 
vješće o radu i Financijsko izvješće za proteklu go- 
dinu te Plan rada i Financijski plan za 2015. godinu. 
O aktivnostima Zajednice u protekloj godini govo- 
rio je tajnik Zajednice Damir Kužir. Između ostalog, 
istaknuo je organizaciju svečanosti dodjele priznanja 
najboljim lepoglavskim sportašima, zatim nastavak 
provođenja aktivnosti oko realizacije projekta Gra- 
ssroots centra u Lepoglavi, skrb o liječničkim pregle- 
dima sportaša, sudjelovanje na sportskim stručnim 
skupovima i seminarima, organizaciju zimskog malo- 
nogometnog turnira u Lepoglavi i Otvorene zabavne 
škole nogometa, skrb o 63 tisuće četvornih metara 


površine sportskog centra u Lepoglavi, upravljanje 
fitness centrom te zakup i iznajmljivanje sportske 
dvorane sportski klubovima, udrugama i rekreativ- 
cima. 

Rad Zajednice, istaknuo je Kužir, nezamisliv je 
bez velike potpore Grada Lepoglave stoga je poseb- 
no, na kontinuiranoj podršci, zahvalio gradonačelni- 
ku Marijanu Škvariću. 

- Radimo u tišini na brojnim programima i 
projektima — istaknuo je predsjednik Zajednice 
Ivica Rudec i zahvalio svim sportašima i sport- 
skim djelatnicima na postignutim rezultatima. 
Isto je učinio i zamjenik gradonačelnika Hrvoje Ko- 
vač ispred Grada Lepoglave, istaknuvši pritom da 
titula Europskog grada sporta donosi i važne dodat- 


ši ER i : 
Zajednica športskih udruga grada Lepoglave održala je redovnu 
godišnju skupštinu 


ne bodove u ocjeni projekta prijavljenih na fondove 
Europske unije. 


Kristijan Kostanjevec i Ivica 
Podsečki biciklima u deset 
dana prešli 2.138 kilometara 


Biciklistička avatura odi 
Lepoglave tio Leicestera 


| - Ostvarili smo naš san, evo nas u Lei- 
cesteru — poručili su Kristijan Kostanjevec i 
Ivica Podsečki stigavši, nakon 10 dana vožnje 
biciklima kroz Njemačku, Belgiju, Francusku i 
Englesku, do cilja svoje biciklističke avanture — 
engleskog grada Leicestera. 


U Leicesteru ih je dočekao hrvatski nogometni 
reprezentativac i igrač premierligaša Leicester Citya 
— Andrej Kramarić, koji im je bio domaćin na King 
Poweru, stadionu Leicester Citya. 

Kristijan i Ivica prevalili su put od Lepoglave do Lei- 
cestera dug 2.138 kilometara. Dio puta do Frankfurta 
savladali su vlakom, a put od Frankfurta do Leicestera 
biciklima, na kojima su prošli kroz Bonn, Liege, Bru- 
xselles, Calais, Dover, London, Stonehenge i Oxford. 

Prije odlaska, dvojici prijatelja sretan su put pože- 
jeli lepoglavski gradonačelnik Marijan Škvarić i njegov 
zamjenik Hrvoje Kovač. Tom su im prigodom poklonili 
zastavicu grada Lepoglave i lepoglavsku monografiju 
Koja im je pomogla da na svom putu promoviraju lje- 
pote kraja iz kojeg su krenuli na ovu avanturu. 


Turistička promocija Lepoglave u Ptuju 


Najavljena nova suradnja sa 
slovenskim partnerima 


U okviru manifestacije "Dobrote slovenskih kmetij", koja se od 21. do 24. svibnja održala u 
Ptuju, Ptujčanima i njihovim gostima predstavili su se i lepoglavski izlagači. 


Na ovoj manifestaciji održani su i - Dani Lepo- 
glave, koje je tom prigodom, u suradnji s Turistič- 
kim društvom Ptuj, priredila Lokalna akcijska grupa 
Haloze. Lepoglavu i njene potencijale predstavili 
su Ekomuzej Lepoglava, Agro -turistički klaster 
Lepoglava, izvorni kipar Dragutin Jamnić, Domaća 
radinost Stjepan Zagoršćak te Turistička zajednica 
grada Lepoglave. S izlagačima iz Lepoglave, stare 
tradicijske obrte predstavio je i Licitarski obrt Glado- 
vić. Dani Lepoglave u Ptuju iskorišteni su i za susret 
predstavnika gradova Lepoglave i Ptuja te njihovih 
turističkih zajednica, koji su tom prigodom razgova- 
rali o mogućnostima buduće suradnje. 

- Drago nam je da se možemo predstaviti ovdje, 
u Ptuju. Zadnjih pet godina naši su mladi - mladi iz 
Lepoglave i Ptuja, radili na zajedničkim europskim 
projektima, tako da smo na taj način bili prisutni u 
Ptuju. Lepoglava ima puno posebnosti koje su slične 
vašima. Zagorje i Haloze prelijepi su krajevi, u kojima 
radimo odlična vina. Drago nam je da ste nam dali 
priliku da predstavimo dio lepoglavske baštine ovdje, 
u Ptuju, te vas pozivam da svoju baštinu predstavi- 
te kod nas, na našim manifestacijama u Lepoglavi 
— rekao je zamjenik lepoglavskog gradonačelnika 
Hrvoje Kovač, kojem je, kao i svim izlagačima, do- 
brodošlicu u Ptuju poželio ptujski podžupan Gorazd 
Orešek. 

Direktorica Turističke zajednice grada Lepoglave 
Ljubica Dubovečak istaknula je da je u Ptuju pred- 
stavljen tek dio bogate ponude lepoglavskog kra- 


ja.- Ono što Lepoglava nudi nastojimo predstaviti 
na naše dvije najznačajnije manifestacije — Lepo- 
glavskim danima i Festivalu čipke. Koristim prigodu 
da vas pozovem da posjetite Lepoglavu, kako bi se 
upoznali s njenim jedinstvenostima i bogatom bašti- 
nom — pozvala je Ljubica Dubovečak Ptujčane da 
posjete Lepoglavu.Isto je učinio i predsjednik udruge 
Ekomuzej Lepoglava Dejan Bjelivuk, koji je najavio i 
predstavio ovogodišnji Festival čipke, koji će se u 
Lepoglavi održavati od 17. do 20. rujna, a na ko- 
jem je zemlja - partner Slovenija. Istaknuo je i dobru 
prekograničnu suradnju Lepoglave sa slovenskim 
partnerima na zajedničkim europskim projektima. 

- Ovo je primjer kako možemo surađivati — rekao 
je Peter Pribožič, predsjednik Turističkog društva 
Ptuj, istaknuvši pritom da lepoglavski i ptujski kraj 
povezuje kulinarska tradicija, ali i sličnost proizvoda 
seoskih domaćinstava. 


Zi] 1 j E: L 
Ponuda Lepoglave predstavljena je i na manifestaciji u Ptuju 

Hrvatska predsjednica Svet 
korporal s motivom lepog 


ww 


Predsjednica Republike Hrvatske Kolinda Grabar Kitarović, koja je nedavno boravila u službenom posjetu Svetoj Stolici, na audijenciji u 
Papinskoj kući, Svetom Ocu Franji darovala je i korporal s motivom lepoglavske čipke. Zanimljivo je istaknuti kako je ovo već drugi poklon 
iz Lepoglave koji je darovan poglavaru Katoličke crkve. 


Hrvatska predsjednica je Svetom Ocu Franji darovala korporal s 
lepoglavskom čipkom 


Hrvatska predsjednica je na audijenciji u Vati- 
kanu Svetom Ocu Franji poklonila korporal, tvrdi la- 


neni rubac na kojem stoje kalež i hostija za vrijeme 
služenja svete mise, koji je ukrašen lepoglavskom 
čipkom. 

- Naše su čipkarice za Svetog Oca Franju izra- 
dile čipku sa sakralnim motivima — grozdom, žitom 
i križem s hrvatskim pleterom, koju su na korporal 
sašile časne sestre uršulinke iz Varaždina. Jako 
smo ponosne i sretne da je predsjednica Kolinda 
Grabar Kitarović za poklon Svetom Ocu izabrala 
upravo lepoglavsku čipku koje su izradile lepoglav- 
ske čipkarice — istaknula je Karmen Šoštarić, direk- 
torica Zadruge lepoglavske čipke. 

Čipku koja je darovana papi Franji izradile su 
Ana Zidar, Štefica Špiljak i Ankica Škvarić, koje su 
posljednja dva tjedna predano radile kako bi završile 
čipku za Svetog Oca. 

- Lepoglava ponovo može biti ponosna na svoju 
bogatu baštinu, na lepoglavsku čipku, čiju je univer- 


zalnu vrijednost i ljepotu prepoznao i UNESCO, koji 
ju je uvrstio na Svjetsku listu nematerijalne baštine 
čovječanstva. Ovaj poklon Svetom Ocu još jedan 
put potvrđuje bogatstvo lepoglavske baštine koju su 
nam ostavili pavlini. Stoga mi je i osobno posebno 
drago da je upravo našu čipku predsjednica Kolinda 
Grabar Kitarović odabrala za službeni poklon papi 
Franji prigodom njenog prvog službenog posjeta- 
Svetoj Stolici — rekao je lepoglavski gradonačelnik 
Marijan Škvarić i podsjetio kako je ovo već drugi 
poklon vezan uz Lepoglavi koji je poklonjen pogla- 
varu Katoličke crkve. Naime, prigodom posjete Va- 
tikanu 2011. godine tadašnji je hrvatski predsjednik 
Ivo Josipović Svetom Ocu Benediktu XVI. darovao 
repliku glavne svirale “Principal C" s orgulja u lepo- 
glavskoj crkvi Blažene Djevice Marije u Lepoglavi, 
najstarijih sačuvanih orgulja u sjevernom dijelu Hr- 
vatske, koje su izgrađene 1649. godine. 

Još jedna potvrda ljepote i 
kvalitete lepoglavske čipke 


= vum 


Lenpoglavskoj činki snecijalna 
nagrada Muzeja činke u Vologii 


|_Iz ruskog grada Vologde, u kojem se nalazi najveći muzej 
čipke u svijetu i gdje je lepoglavska čipka 2011. godine, na 1. 
međunarodnom čipkarskom festivalu u Vologdi, proglašena 
najljepšom čipkom, stigla je još jedna potvrda ljepote i kvalitete 
lepoglavske čipke. 


Čipka s motivom ptice koju je 
izradila lepoglavska čipkarica Bara 
Bačak dobila je posebnu nagradu u 
okviru natječaja Muzeja čipke u Vo- 
logdi - "Wondrous Lace Bird". 

Vologdski muzej čipke u velja- 
či je raspisao natječaj "Wondrous 
Lace Bird" kojim su čipkarice širom 
svijeta pozvane da prema zadanom 
predlošku izrade motiv ptice. S ob- 
zirom na dosadašnju uspješnu su- 
radnju, Zadruga lepoglavske čipke 
na natječaj je prijavila čipkaricu Baru 
Bačak, koja je u proteklom desetlje- 
ću izradila najviše čipaka iz progra- 

: ma Zadruge. 

- S obzirom na našu uspješnu suradnju proteklih godina, odlučila 
sam da sudjelujemo na natječaju. Nakon prijave, dobili smo zadani 
ruski predložak — "Bird", po kojem je čipkarica Bara Bačak izradila 
čipku iz konca DMC 300. Rok za slanje radova bio je 1. svibnja, nakon 
čega je uslijedio izbor najboljih radova, među kojima je bio i rad naše 
Bare Bačak, koji će do 20. studenog biti predstavljen na izložbi u naj- 
ljepšoj dvorani muzeja. S obzirom da se radi o velikom broju prijavljenih 
radova, samo Rusija ima na tisuće čipkarica, to smo još više ponosni 
ovim uspjehom i promocijom lepoglavske čipke — istaknula je voditeljica 
Zadruge lepoglavske čipke Karmen Šoštarić, dodavši kako je ponos 
Veći jer će ova čipka postati dio stalne postave najvećeg svjetskog 
muzeja čipke. 


Lepoglavska čipka predstavljena predsjednici 
parlamenta Sjeverne Rajne 


Promocija vrijedne haštine 


Članice Zadruge lepoglavske čipke, već tradicionalno, u okviru Hrvatske etno 
kuće Materina priča, predstavljaju lepoglavsku čipku, najčešće uglednim gostima 
koji posjećuju Zagreb i Hrvatsku. 


Posljednja u nizu uglednika koji su posjetili Etno kuću Materina priča u Preradovićevoj 
ulici u Zagrebu bila je predsjednica parlamenta pokrajine Sjeverne Rajne — Westfalije - 
Carine _Goedecke s izaslanstvom. 

Za ugledne je goste Hrvatska kuća priredila prigodni kulturni program s predstav- 
ljanjem radionice čipke, koju su održale članice Zadruge lepoglavske čipke. Čipkarica 
Ankica Škvarić prikazala je praktični način izrade lepoglavske čipke na batiće, dok 
je voditeljica Zadruge Karmen Šoštarić ispričala priču o lepoglavskoj čipki kao dijelu 
kulturne baštine lepoglavskog kraja, ali i cijele Hrvatske. Istaknula je pritom značaj koji 
izrada čipke ima za kulturni, socijalni i gospodarski život Lepoglave, a posebno kao 
jedinstveni turistički suvenir. 


Zabilježeno 


Ministar kulture 
zasvirao na 
lepoglavskim 
orguljama 


Tijekom nedavnog radnog posjeta 
Lepoglavi ministar kulture Berislav Šipuš 
zasvirao je na orguljama u crkvi Blažene 
Djevice Marije u Lepoglavi. 

Orgulje iz lepoglavske crkve posebno 
su vrijedan instrument koji ravnodušnim 
nije ostavio ni ministra kulture, koji je tije- 
kom obilaska crkve i pavlinskog samostana 
odlučio kratko zasvirati na ovim najstarijim 
orguljama u sjeverozapadnoj Hrvatskoj (na 
slici). 


